qundao/data-zh-poetry huggingface dataset:
江上杂咏三首·其三
作者：尹嘉宾
朝代：明

杏花淡淡柳丝丝，画舸春江听雨时。渐卷鹤洲江色紫，沙鸥睡着不曾知。
江上杂咏三首·其二
作者：尹嘉宾
朝代：明

君山残雪点汀洲，黄浦微茫失远流。犹有幽人徐酉望，洞箫一曲出江楼。
秋日寄受之太史
作者：尹嘉宾
朝代：明

屋梁落月思悠悠，清梦依然到虎丘。月满讲台宵度曲，云生西岭晚登楼。林香冉冉流清梵，枫叶萧萧下小舟。苦忆风流钱太史，赏心何日续同游？
舟泊惠山夜坐思琴
作者：尹嘉宾
朝代：明
体裁：五言律诗

昔年与之子，把酒对瑶琴。明月蒹葭浦，秋江枫树林。捣衣中夜缓，落叶万山深。怅矣谁能理，烟波不可寻。
感怀呈子鱼吴参军
作者：尹国馨
朝代：明

麻衣偏拂路歧尘，鬓改颜衰晓镜新。上国好花愁里艳，故园芳树梦中春。扁舟烟月思浮海，匹马关河倦问津。七载干戈叹离别，绿杨莺语太伤神。
登汉江楼次韵三首·其一
作者：尹子云
朝代：明
体裁：五言律诗

高轩时暂驻，胜地许相招。诗律吟边改，愁怀醉后销。汀花经雨动，岸柳受风摇。忽起中流兴，春心付短桡。
登汉江楼次韵三首·其三
作者：尹子云
朝代：明
体裁：五言律诗

风光触处好，春气望中微。山净浓如画，江深绿染衣。梦随蝴蝶乱，心逐野云飞。人世难开口，惟须倒载归。
登汉江楼次韵三首·其二
作者：尹子云
朝代：明
体裁：五言律诗

何处穷遐瞩，丹梯近百层。阳坡先有草，阴壑已无冰。美景时相引，风怀晚尚仍。欲成宾主好，觞咏正堪凭。
宿崆峒
作者：尹宇
朝代：明
体裁：七言绝句

高卧山云酒欲醒，推窗欹枕听泉声。起来顿觉诗思爽，五斗峰头月正明。
挽陈翼所总戎邑人
作者：尹守衡
朝代：明

六师何日不张皇，一旅能来捍朔方。馘折四千雄虎贲，风传草木尽鹰扬。孤忠岂乏封侯骨，九死宁销烈士肠。汉垒云连成底事，军中独有一陈汤。曾歼关白入朝鲜，已斩杨酋定蜀川。猿臂昔尝称上将，龙头今尚见长天。皇穹自长妖氛恶，国运仍多杀气缠。遂使英雄尽尘士，又闻烽火照甘泉。李家貔虎尽称雄，燕颔曾推贺总戎。今日尽同囚首辈，何人得似美髯公。沈沙赤血应成碧，丽日丹衷直贯虹。我欲招魂何处觅，鹤归华表月明中。壮岁相从尚几人，须眉长想旧精神。可怜燕市千金骨，化作龙堆一段尘。白草黄云同惨淡，凄风苦雨共悲辛。君恩此日河山远，莫道沙场不见春。
挽陈翼所总戎邑人·其一
作者：尹守衡
朝代：明

六师何日不张皇，一旅能来捍朔方。馘折四千雄虎贲，风传草木尽鹰扬。孤忠岂乏封侯骨，九死宁销烈士肠。汉垒云连成底事，军中独有一陈汤。
挽陈翼所总戎邑人·其三
作者：尹守衡
朝代：明

李家貔虎尽称雄，燕颔曾推贺总戎。今日尽同囚首辈，何人得似美髯公。沈沙赤血应成碧，丽日丹衷直贯虹。我欲招魂何处觅，鹤归华表月明中。
挽陈翼所总戎邑人·其二
作者：尹守衡
朝代：明

曾歼关白入朝鲜，已斩杨酋定蜀川。猿臂昔尝称上将，龙头今尚见长天。皇穹自长妖氛恶，国运仍多杀气缠。遂使英雄尽尘士，又闻烽火照甘泉。
挽陈翼所总戎邑人·其四
作者：尹守衡
朝代：明

壮岁相从尚几人，须眉长想旧精神。可怜燕市千金骨，化作龙堆一段尘。白草黄云同惨淡，凄风苦雨共悲辛。君恩此日河山远，莫道沙场不见春。
春日大驾出幸海子
作者：尹守衡
朝代：明

羽猎遨游处，春风遍地生。乐随仙仗转，人逐御香行。一发双雕落，三驱百兽惊。五云看缥缈，时傍衮衣明。
次韵答印山家兄
作者：尹守衡
朝代：明

忆别春将暮，俄惊麦又新。纵惭强项令，肯作折腰人。远信惟加饭，深交若饮醇。金声先掷示，击缶愧难陈。
虎邱山
作者：尹守衡
朝代：明

邱峦高阚阖闾城，野寺姑苏旧有名。远浦楼台云外出，近河帘舫画中行。侵檐树色深深见，入座泉声细细生。一缕茶烟出方丈，晚风吹送有馀清。
重游开福寺访佛国和尚
作者：尹守衡
朝代：明

胜地开莲宇，山川两岸分。启窗全纳日，扫榻半留云。钵静蛟龙卧，钟圆昼夜闻。春来烟水满，鸥鹭得同群。
閒居
作者：尹守衡
朝代：明

庐结烟霞外，清幽景不凡。神工辟丘壑，天籁响松杉。扫径花沾屐，凭栏月满衫。行藏今已定，何必问巫咸。
春日游大别
作者：尹宾商
朝代：明
体裁：七言律诗

懒从冠盖竞将迎，性僻松萝冒雨行。稚子乘春恣汗漫，山僧惯客似平生。水云浩荡群峰渺，烟树苍茫万橹横。隔岸偶闻吹铁笛，置身恍若在蓬瀛。
泛泽湖
作者：尹宾商
朝代：明
体裁：七言律诗

轻风细雨忽初晴，秋色澄空一掌平。湖上月明天似水，江边云起树如城。舟穿芦荻疑无路，人踏芙蕖觉有声。不比桃源迷去路，尔时心迹已双清。
巡行登贺兰山
作者：尹应元
朝代：明
体裁：七言律诗

何缘携手贺兰巅，一望华夷在眼前。万木常笼青嶂日，孤嶒倒映白云天。胡人湩酪山中献，汉使声名域外传。笑指穹庐休遁避，壮心直欲扫祁连。
送恭上人还灵岩
作者：尹旻
朝代：明
体裁：五言律诗

远公厌尘世，弃我入天台。戒行无人识，幽怀到处开。心澄千里月，梦结故山隈。到日许玄度，时应问偈来。
送孟潜阳先生教授邵武府学
作者：尹昌隆
朝代：明
体裁：古风

理棹辞京都，之官越闽岭。樵峰渺何许，川涂邈脩迥。霜雪岁暮繁，朔风吹云冷。严程既难滞，别思当自领。清波漾寒色，孤帆明夕景。已过落星湾，远望杉关境。横经守清秩，郡教知独秉。遐想诸生徒，三席待开省。
二月六日友人返白沙时予以试事归
作者：尹明翼
朝代：明

未践匡庐约，如何返白沙。桃花留客梦，柳色送归槎。铗吼春江雨，囊分晚岭霞。丈夫应有事，不为种桑麻。
凌江驿
作者：尹明翼
朝代：明

春雨霏霏水驿遥，孤舟夜雨太平桥。却怜人影随流尽，铁锁犹环断石腰。
寒歌行
作者：尹明翼
朝代：明

十日寒霜天冻倒，千山净扫水茕波。村畔古松晚云湿，呖耳孤鹤鸣高柯。霰孤钻人过针利，封家姊妹流沙挪。邃阁重裀遮不住，况乃疏篱荚藁窝。蓝缕绽袍弸楮叶，觳觫形骸两袖娑。生怕弹棋指拳曲，犹嫌说书声唏呵。拳曲唏呵奈若何，何当琥珀映叵罗。香气才吞漏喉滑，倏忽满面春风和。铜钱烂头缠腰冷，丢担挑与黄公拖。虽知饮啄有前定，床头如洗涎空沱，休题炙日聊放歌。
幽居
作者：尹明翼
朝代：明

颇怪逢迎懒，幽居胜茂陵。窗前题佛偈，床上点丹经。细草随阶绿，微风入座清。倦来眠正稳，林鸟莫多鸣。
感事
作者：尹明翼
朝代：明

金门次第晓钟开，日午千官带笑回。温旨今朝从内出，尚书复过阿爷来。媚祠香火遍东南，频死谁怜耿少参。当日只缘争一拜，千秋留取作佳谈。圣主求贤席未安，容容默默且弹冠。书生底用狂摇舌，多少当年老谏官。
感事·其一
作者：尹明翼
朝代：明

金门次第晓钟开，日午千官带笑回。温旨今朝从内出，尚书复过阿爷来。
感事·其三
作者：尹明翼
朝代：明

圣主求贤席未安，容容默默且弹冠。书生底用狂摇舌，多少当年老谏官。
感事·其二
作者：尹明翼
朝代：明

媚祠香火遍东南，频死谁怜耿少参。当日只缘争一拜，千秋留取作佳谈。
懊侬歌
作者：尹明翼
朝代：明

非关故相弃，只是侬命乖。安得如月色，随处堕君怀。晓起入春园，衣袖揽花叶。湿侬衣不妨，打失双蝴蝶。整月梳洗慵，风飘两鬓戟。鸦鹊没来繇，赚侬松半尺。本欲阻郎去，却恐郎见嗔。从郎游历尽，方显故园春。
懊侬歌·其一
作者：尹明翼
朝代：明

非关故相弃，只是侬命乖。安得如月色，随处堕君怀。
懊侬歌·其三
作者：尹明翼
朝代：明

整月梳洗慵，风飘两鬓戟。鸦鹊没来繇，赚侬松半尺。
懊侬歌·其二
作者：尹明翼
朝代：明

晓起入春园，衣袖揽花叶。湿侬衣不妨，打失双蝴蝶。
懊侬歌·其四
作者：尹明翼
朝代：明

本欲阻郎去，却恐郎见嗔。从郎游历尽，方显故园春。
曲江张丞相墓
作者：尹明翼
朝代：明

碧草晴沙别样春，孤坟空对石磷磷。千峰并出曲江秀，一水长悬宝鉴新。南海明珠光上国，中原华岳障江滨。兴亡千古寻常事，先见如君有几人。
曹溪口
作者：尹明翼
朝代：明

朝发濛？江，夕至曹溪口。雨歇石陂平，风微还击牖。隔树鹁鸠啼，沙际鸬鹚偶。行行四野寂，明月即朋友。倚岸托清吟，一吟一回首。天地何劳劳，群动总吹垢。儒者复尔忙，褒讥漫相守。豁然證无生，高叫破空有。南来不尽情，濯濯溪边柳。
曹溪口
作者：尹明翼
朝代：明
体裁：古风

朝发濛�江，夕至曹溪口。雨歇石陂平，风微还击牖。隔树鹁鸠啼，沙际鸬鹚偶。行行四野寂，明月即朋友。倚岸托清吟，一吟一回首。天地何劳劳，群动总吹垢。儒者复尔忙，褒讥漫相守。豁然證无生，高叫破空有。南来不尽情，濯濯溪边柳。
白鹤峰谒苏长公祠
作者：尹明翼
朝代：明

白鹤峰头鹤已飞，周遭松柏自成围。湖光荡漾月初出，山色朦胧烟乍微。放逐孤臣天地大，风流才子古今稀。千年仰止祠前路，不尽人间吊落晖。
送上人返匡山
作者：尹明翼
朝代：明

一两芒鞋为苦忙，匡山归去水汪洋。他年寄取红尘会，窈窕应怜十八娘。
醉春风
作者：尹春
朝代：明

池上残荷尽，篱下黄花嫩。重阳还有几多时，近、近、近。曾记旧年，那人索句，评香斗茗。望断萧郎信，懒去匀宫粉。虾须帘外晚风生，阵、阵、阵。双袖生寒，一灯明灭，博山香烬。
游汉江次韵
作者：尹殷辅
朝代：明
体裁：七言律诗

江上天然百尺台，澄波无绿镜无埃。茫茫极浦舟南北，渺渺长空鸟去来。汀草有情吟外碧，岸花随意望中开。叨陪高会诚逾分，乘胜还须倒百杯。
江村晚步
作者：尹琦
朝代：明

散步出门去，行行怯晚风。隔溪多浣女，前棹一渔翁。返鸟依林密，微云绕岭蒙。我游亦已久，归去与谁同。
答查伊璜见赠
作者：尹琦
朝代：明

江流不可复，珠海问津行。世路多奇险，君心自太平。欲寻今古事，故作浪游情。笔墨随歌舞，笙歌乐盛名。
答澹归师见赠
作者：尹琦
朝代：明

旷代相期只一人，羡君能付等閒身。还家可作腰金贵，蹈海宁甘粒食贫。谏草焚馀浑似梦，头颅秃去任生新。当年媒孽风波起，谁得相从世外臣。
铜雀台
作者：尹琦
朝代：明

有客新从魏地来，为言曾上魏王台。阴谋盖世成何事，漳水东流不复回。弦管已成山鸟弄，绮罗留作野花开。年华想象无消息，惟有猿声薄暮哀。
文笔峰
作者：尹瑾
朝代：明

缥缈云中绚綵标，九天晴色散岧峣。高峰两度来春雁，中巘人文翊圣朝。
桥头溪
作者：尹瑾
朝代：明

漠漠长空驾彩虹，忽惊琼海起苍龙。元勋不负初题柱，宝筏千年控海东。
深溪龙潭
作者：尹瑾
朝代：明

天畔群山万树林，澄潭遥在白云岑。沙堤初日马齐渡，风雨有时龙自吟。绝壁飞泉千嶂冷，层岩流水一溪深。同游不尽寻芳兴，满地烟霞坐石阴。
游七星岩
作者：尹瑾
朝代：明

石室悬空翠色来，星连北斗映天开。丹梯倒缀藤萝引，绛节高临日月回。湖上晴霞浮岛屿，洞中紫竹隐楼台。瑶芝满地随行步，徙倚长松数举杯。
赠宾峰号
作者：尹瑾
朝代：明

莲花开并五云头，日与高人结素游。风月静连尘外榻，画图青入海边楼。镐京陵阜陪同宴，唐室蓬瀛宠贵侯。自古有情犹喜好，几多仁寿得同俦。
金鸡岭
作者：尹瑾
朝代：明

一声遥在翠微间，暤日初升识圣颜。汉代提封春曙彻，文明应在紫辰班。
飞来寺
作者：尹瑾
朝代：明

飞来梵宇倚苍穹，晴日江山隐翠丛。犀落渺然金锁断，猿归何处玉环空。瑶阶树色涵寒露，石涧泉声濑晚风。云散香台仙迹迥，萋萋芳草绕琼宫。
和洪启进游崆峒岩
作者：尹璿
朝代：明

岁杪寻若杜若洲，崆峒岩畔紫烟浮。杯传柏叶香生煖，石滴泉花意自幽。苔藓濛濛晴似雨，云霞冉冉夏疑秋。华鸱白鹿还堪拟，勾漏黄龙人望收。览胜不妨风落帽，登山岂惮雪侵裘。使君问俗凭清假，折柬招携喜共游。
野望
作者：尹纫荣
朝代：明

野望无山色，长天一抹清。陌树齐如画，其下有人行。
雨后江望
作者：尹纫荣
朝代：明

雨后水更明，秋风渐渐声。寒天白露满，江上晓烟横。
上谷歌八首上楚中丞
作者：尹耕
朝代：明

貔貅十万阵堂堂，自古安危系朔方。东下鼓鼙连碣石，西来亭障是河隍。分兵久戍劳充国，借箸前筹赖子房。闻道暂留诸部落，拔营今已遁遐荒。大宁无路援开平，极北孤悬独石城。遥忆先皇亲跃马，长驱绝塞苦提兵。寒流汩汩交樵径，野戍荒荒列汉旌。千载土人谈往事，伯颜山下有英声。雷转桑乾白日昏，防秋边垒万星屯。先声几发金吾骑，力战犹传铁裹门。豪杰此时须甲胄，封疆何地不乾坤。似闻西镇分人我，蛇势常山请更论。永宁山外黄花镇，隆庆州傍土木城。千里风烟开紫塞，万年根本是神京。分工幸筑沿边垒，深入宜防间道兵。见说虏酋窥伺久，花当谁识近年情。飞狐倒马紫荆连，此去朝廷路一千。虎豹向来严锁钥，犬羊今日盛烽烟。时名受脤当关将，岁德临分破虏年。愿假精兵渡辽水，莫令疲病久戈鋋。新河洗马晚苍苍，风急城孤古膳房。分道往年频失利，筑垣今日见周防。转输几实饥人腹，锋镝新扶战士疮。乳哺庙谋应不后，坐看穷徼系苞桑。阳河西带镇宁流，顺圣川南是蔚州。比岁凶荒犹在眼，向来荼毒几曾收。灵关背出红沙岭，直峪斜通白草沟。封殖紫荆端在此，仓场刍粟可深筹。戍楼霜重角声残，策马朝登十八盘。紫气正当天北极，彩云时见汉长安。誓将锁钥标铜柱，应有麒麟画铁冠。况是六飞巡幸地，至今溪谷尚鸣銮。
上谷歌八首上楚中丞·其一
作者：尹耕
朝代：明

貔貅十万阵堂堂，自古安危系朔方。东下鼓鼙连碣石，西来亭障是河隍。分兵久戍劳充国，借箸前筹赖子房。闻道暂留诸部落，拔营今已遁遐荒。
上谷歌八首上楚中丞·其七
作者：尹耕
朝代：明

阳河西带镇宁流，顺圣川南是蔚州。比岁凶荒犹在眼，向来荼毒几曾收。灵关背出红沙岭，直峪斜通白草沟。封殖紫荆端在此，仓场刍粟可深筹。
上谷歌八首上楚中丞·其三
作者：尹耕
朝代：明

雷转桑乾白日昏，防秋边垒万星屯。先声几发金吾骑，力战犹传铁裹门。豪杰此时须甲胄，封疆何地不乾坤。似闻西镇分人我，蛇势常山请更论。
上谷歌八首上楚中丞·其二
作者：尹耕
朝代：明

大宁无路援开平，极北孤悬独石城。遥忆先皇亲跃马，长驱绝塞苦提兵。寒流汩汩交樵径，野戍荒荒列汉旌。千载土人谈往事，伯颜山下有英声。
上谷歌八首上楚中丞·其五
作者：尹耕
朝代：明

飞狐倒马紫荆连，此去朝廷路一千。虎豹向来严锁钥，犬羊今日盛烽烟。时名受脤当关将，岁德临分破虏年。愿假精兵渡辽水，莫令疲病久戈鋋。
上谷歌八首上楚中丞·其八
作者：尹耕
朝代：明

戍楼霜重角声残，策马朝登十八盘。紫气正当天北极，彩云时见汉长安。誓将锁钥标铜柱，应有麒麟画铁冠。况是六飞巡幸地，至今溪谷尚鸣銮。
上谷歌八首上楚中丞·其六
作者：尹耕
朝代：明

新河洗马晚苍苍，风急城孤古膳房。分道往年频失利，筑垣今日见周防。转输几实饥人腹，锋镝新扶战士疮。乳哺庙谋应不后，坐看穷徼系苞桑。
上谷歌八首上楚中丞·其四
作者：尹耕
朝代：明

永宁山外黄花镇，隆庆州傍土木城。千里风烟开紫塞，万年根本是神京。分工幸筑沿边垒，深入宜防间道兵。见说虏酋窥伺久，花当谁识近年情。
修边谣
作者：尹耕
朝代：明

去年修边君莫喜，血作边墙墙下水。今年修边君莫忧，石作边墙墙上头。边墙上头多冻雀，侵晓霜明星渐落。人生谁不念妻孥，畏此营门双画角。
关壮缪侯祠
作者：尹耕
朝代：明
体裁：五言律诗

荡寇襄樊日，长涛渰魏军。气虽雄百战，功竟偃三分。鬼马腾空皂，灵旗掣乱云。神弦朝暮曲，长向岭头闻。
出塞曲
作者：尹耕
朝代：明

鸊鹈淬剑鹊调弓，猎罢阴山落日红。铁骑不嘶沙碛草，牙旗飞掣桔槔风。
南巡八首（世庙幸承天作）
作者：尹耕
朝代：明

都护承恩出汉宫，行军使相陛辞同。九边雨露旌旗湿，万乘云烟警跸雄。蟒服尽颁中帑赐，虎头谁觅贺兰封。朝陵不是瑶池会，按辔真存细柳风。正阳高辟照重瞳，武阵前驱驾六龙。旗影忽看天际外，銮声时在柳阴中。金根雷动宫车转，雉尾云屯帐殿崇。执锐愧无承义志，从桥实切大夫忠。传闻大驾渡滹沱，圣德当天水不波。曲逆晓烟迷朔岳，常山春雨见阳和。万家鸡犬荆门近，千里莺花辇路和。无奈腐儒忧伏枕，只缘卑湿楚中多。天上黄河白昼来，春风龙舰锦帆开。龟鱼跃浪承颜色，箫鼓缘堤落杏梅。照影昔呈希世瑞，横流今见济川才。十年垂拱宽民力，却笑宣房起暮哀。衮衣暮入飞龙殿，明祀朝歆纯德山。不为弓刀留汉水，岂应松柏惨愁颜。翠华映入飘仙洞，紫气浮空拥穆关。父老不须南望切，扫除霜露便应还。宋昌夜佩汉军符，张武乘时亦丈夫。自是王门多将相，不关六合定须臾。租蠲云舍民逢岁，晏锡兰台酒既濡。圣主功高汉文帝，承天原不比中都。一骑飞尘入建章，文华诸老共焚香。开函宛见天颜喜，草奏先书圣嗣康。趋命追呼盈省闼，有时颠倒著衣裳。更闻慈庆祈冥福，晓夜垂堂虑更长。绿鬓伤春画省郎，十年簪笏恋明光。长贫曼倩糟糠厌，多病相如药饵忙。忧国屡挥南望泪，思家空断北归肠。何时得奉公车问，应有封章锦瑟傍。
南巡八首（世庙幸承天作）·其一
作者：尹耕
朝代：明

都护承恩出汉宫，行军使相陛辞同。九边雨露旌旗湿，万乘云烟警跸雄。蟒服尽颁中帑赐，虎头谁觅贺兰封。朝陵不是瑶池会，按辔真存细柳风。
南巡八首（世庙幸承天作）·其七
作者：尹耕
朝代：明

一骑飞尘入建章，文华诸老共焚香。开函宛见天颜喜，草奏先书圣嗣康。趋命追呼盈省闼，有时颠倒著衣裳。更闻慈庆祈冥福，晓夜垂堂虑更长。
南巡八首（世庙幸承天作）·其三
作者：尹耕
朝代：明

传闻大驾渡滹沱，圣德当天水不波。曲逆晓烟迷朔岳，常山春雨见阳和。万家鸡犬荆门近，千里莺花辇路和。无奈腐儒忧伏枕，只缘卑湿楚中多。
南巡八首（世庙幸承天作）·其二
作者：尹耕
朝代：明

正阳高辟照重瞳，武阵前驱驾六龙。旗影忽看天际外，銮声时在柳阴中。金根雷动宫车转，雉尾云屯帐殿崇。执锐愧无承义志，从桥实切大夫忠。
南巡八首（世庙幸承天作）·其五
作者：尹耕
朝代：明

衮衣暮入飞龙殿，明祀朝歆纯德山。不为弓刀留汉水，岂应松柏惨愁颜。翠华映入飘仙洞，紫气浮空拥穆关。父老不须南望切，扫除霜露便应还。
南巡八首（世庙幸承天作）·其八
作者：尹耕
朝代：明

绿鬓伤春画省郎，十年簪笏恋明光。长贫曼倩糟糠厌，多病相如药饵忙。忧国屡挥南望泪，思家空断北归肠。何时得奉公车问，应有封章锦瑟傍。
南巡八首（世庙幸承天作）·其六
作者：尹耕
朝代：明

宋昌夜佩汉军符，张武乘时亦丈夫。自是王门多将相，不关六合定须臾。租蠲云舍民逢岁，晏锡兰台酒既濡。圣主功高汉文帝，承天原不比中都。
南巡八首（世庙幸承天作）·其四
作者：尹耕
朝代：明

天上黄河白昼来，春风龙舰锦帆开。龟鱼跃浪承颜色，箫鼓缘堤落杏梅。照影昔呈希世瑞，横流今见济川才。十年垂拱宽民力，却笑宣房起暮哀。
古意
作者：尹耕
朝代：明

贱妾长留此，良人久戍燕。无由秣陵泪，一洒蓟门烟。野日明官道，寒云暗晚天。相看秋欲暮，又是别经年。
寄倒马关崔将军
作者：尹耕
朝代：明

苦忆当关将，频年树汉旌。风生三岔口，雪满六郎城。李牧仍酣战，冯唐未著名。随云望倒马，空有故人情。
战城南
作者：尹耕
朝代：明

战城南，鼓声沸，胡阵如蛇前最锐。三冲五合令转严，仰面看天斜日坠。胡去不苦追，胡来不发矢。大开阵角卧中军，凯吹如雷四壁起。
易州道中怀古
作者：尹耕
朝代：明

春风匹马经行地，落日黄金亦故台。敢谓燕昭无伯略，谁怜易水见雄才。青云不动龙山合，绿树无声雁影回。千载天涯沦落客，敝袍孤剑有余哀。
春怀三首（时世宗幸承天）
作者：尹耕
朝代：明

春深关塞尚屯兵，万里防胡拱汉京。不为翠华临远道，岂应金甲废深耕。转输坐见司徒急，经略亲看相国行。莫讶至尊忘北顾，显陵迁附圣人情。往岁关山亦丧师，犹能不失汉旌旗。可怜虎帐分符日，偏是沙场弃甲时。白草自长骠骑垒，黄云空压李陵碑。书生无计当戎右，一剑真思报主知。闻道降胡说虏情，春来拟绝汉军营。洋河川北云常黯，碣石山头月自明。将士倔强时跋扈，朝廷赏罚在持衡。凭轩北望堪魂断，况是天门万里程。
春怀三首（时世宗幸承天）·其一
作者：尹耕
朝代：明

春深关塞尚屯兵，万里防胡拱汉京。不为翠华临远道，岂应金甲废深耕。转输坐见司徒急，经略亲看相国行。莫讶至尊忘北顾，显陵迁附圣人情。
春怀三首（时世宗幸承天）·其三
作者：尹耕
朝代：明

闻道降胡说虏情，春来拟绝汉军营。洋河川北云常黯，碣石山头月自明。将士倔强时跋扈，朝廷赏罚在持衡。凭轩北望堪魂断，况是天门万里程。
春怀三首（时世宗幸承天）·其二
作者：尹耕
朝代：明

往岁关山亦丧师，犹能不失汉旌旗。可怜虎帐分符日，偏是沙场弃甲时。白草自长骠骑垒，黄云空压李陵碑。书生无计当戎右，一剑真思报主知。
杨六郎庙
作者：尹耕
朝代：明

尚有杨郎庙，其如宋祚何。伤心空战伐，极目且山河。云鸟人能说，腥膻恨不磨。除凶昭代烈，应慰九原多。
榆林驿
作者：尹耕
朝代：明

天上白榆树，千秋紫塞阴。隔林观猎骑，时有射雕心。
泊舟青县馆赋天外帆一篇
作者：尹耕
朝代：明

天外帆，何翩翩，海鸥沙鹄同流连。晴空弄影水花乱，阴昼缚风地轴旋。蜀缆吴樯几千里，上濑鸣滩自邻比。官网横被垂天云，私艇斜行贫市第。官网私艇日来往，为问南风今几两？得时真不羡鸿毛，失势终需赖橹桨。芦台小邑障江侧，作馆临江阚江色。月华渐上箫鼓停，帆集西皋森列戟。我来待月升其堂，千旌宛在堂东墙。侵晓悠悠自来去，画图何减悬潇湘。画图可羡亦可叹，世事人情几更换。岸头历历百丈夫，终岁无衣月无粲。已牵军器重如山，更放冰鲜疾似弹。庙堂尽是舟楫才，谁向江干念荒旱？
漂母庙二首
作者：尹耕
朝代：明

鹿指秦庭四走，蛇横楚泽中分。何事老妪具眼，一瓢独饭将军。负剑岂无国士，行吟何处长安。惆怅城阴古庙，风吹淮水弥漫。
漂母庙二首·其一
作者：尹耕
朝代：明

鹿指秦庭四走，蛇横楚泽中分。何事老妪具眼，一瓢独饭将军。
漂母庙二首·其二
作者：尹耕
朝代：明

负剑岂无国士，行吟何处长安。惆怅城阴古庙，风吹淮水弥漫。
白杨口
作者：尹耕
朝代：明

白杨黑风俱暗天，葛峪美峪遥相连。一声残角送烽火，十万行营空暮烟。悲秋游子倚短剑，极目长空思著鞭。壮志未酬人欲老，寒林落雾心茫然。
皇帝巡幸承天歌
作者：尹耕
朝代：明

二月銮声重楚巡，策勋犹及凤城春。周回南北六千里，信有人间八骏神。
秋兴八首
作者：尹耕
朝代：明

万里长风落树柯，乾坤今日未投戈。空闻海国标铜柱，转见河湟起白波。是处清霜埋战骨，几人明月听渔歌。天涯憔悴三湘客，独抱遗骚怨薜萝。铜龙春辟晓光寒，金水桥横白玉栏。见说汉皇求大药，故邀王母到长安。黄金夜献文成灶，青鸟朝翔太乙坛。不是岁星陪帝辇，蟠根谁奉殿中欢。蓟门千里接云中，虏骑清宵警报同。合阵几窥青海月，鸣鞭争下黑山风。残冬战士衣仍薄，荒岁孤城廪欲空。南国十年输挽尽，防秋诸将慢论功。十万鸣弦报吉囊，野心狼子是花当。连姻故自轻中国，分道频看入汉疆。推毂丈人空肉食，操戈遗孽尚萧墙。不应千羽修文日，岁岁三关有战场。王喜城边古废丘，金波泉涌夹城流。时危异姓能安汉，事去诸刘独拜侯。鼙鼓几遭豺虎急，山川曾入犬羊羞。石郎可是无长虑，直割燕云十六州。威名万里马将军，白首丹心天下闻。辽水旌旗余杀气，泰山松柏已高坟。条侯自靖军中变，窦宪曾铭塞外勋。独倚凌烟思将略，暮天征雁下寒云。
秋兴八首·其一
作者：尹耕
朝代：明

万里长风落树柯，乾坤今日未投戈。空闻海国标铜柱，转见河湟起白波。是处清霜埋战骨，几人明月听渔歌。天涯憔悴三湘客，独抱遗骚怨薜萝。
秋兴八首·其七
作者：尹耕
朝代：明

威名万里马将军，白首丹心天下闻。辽水旌旗余杀气，泰山松柏已高坟。条侯自靖军中变，窦宪曾铭塞外勋。独倚凌烟思将略，暮天征雁下寒云。
秋兴八首·其三
作者：尹耕
朝代：明

蓟门千里接云中，虏骑清宵警报同。合阵几窥青海月，鸣鞭争下黑山风。残冬战士衣仍薄，荒岁孤城廪欲空。南国十年输挽尽，防秋诸将慢论功。
秋兴八首·其二
作者：尹耕
朝代：明

铜龙春辟晓光寒，金水桥横白玉栏。见说汉皇求大药，故邀王母到长安。黄金夜献文成灶，青鸟朝翔太乙坛。不是岁星陪帝辇，蟠根谁奉殿中欢。
秋兴八首·其五
作者：尹耕
朝代：明
体裁：七言律诗

万山环合蔚州城，紫塞连云朔气清。禾黍岁时供上谷，烽烟日夜接神京。九宫迤逦通军壁，高垒崔嵬列虏营。稍喜摧锋章节帅，能将俘获谢苍生。
秋兴八首·其五
作者：尹耕
朝代：明

万山环合蔚州城，紫塞连云朔气清。禾黍岁时供上谷，烽烟日夜接神京。九宫迤逦通军壁，高垒崔嵬列虏营。稍喜摧锋章节能，帅将俘获谢苍生。
秋兴八首·其五
作者：尹耕
朝代：明

万山环合蔚州城，紫塞连云朔气清。禾黍岁时供上谷，烽烟日夜接神京。九宫迤逦通军壁，高垒崔嵬列虏营。稍喜摧锋章节能，帅将俘获谢苍生。少小家居古北平，熟闻边事惯轻生。双旌夜渡桑乾水，一剑朝冲可汗营。排闼未陈忧世疏，弃繻空有愤时缨。沧江卧病今虚晚，鸿雁秋风旅梦惊。
秋兴八首·其八
作者：尹耕
朝代：明

少小家居古北平，熟闻边事惯轻生。双旌夜渡桑乾水，一剑朝冲可汗营。排闼未陈忧世疏，弃繻空有愤时缨。沧江卧病今虚晚，鸿雁秋风旅梦惊。
秋兴八首·其六
作者：尹耕
朝代：明

王喜城边古废丘，金波泉涌夹城流。时危异姓能安汉，事去诸刘独拜侯。鼙鼓几遭豺虎急，山川曾入犬羊羞。石郎可是无长虑，直割燕云十六州。
秋兴八首·其四
作者：尹耕
朝代：明

十万鸣弦报吉囊，野心狼子是花当。连姻故自轻中国，分道频看入汉疆。推毂丈人空肉食，操戈遗孽尚萧墙。不应千羽修文日，岁岁三关有战场。
简刘沙溪
作者：尹耕
朝代：明

结发曾燕邸，强颜复楚冠。风波饶水陆，雨雪备炎寒。舌为多言刺，腰从屡折宽。万行艰苦泪，惟向故人弹。
紫荆关
作者：尹耕
朝代：明

汉家锁钥惟玄塞，隘地旌旗见紫荆。斥堠直通沙碛外，戍楼高并朔云平。峰峦百转真无路，草木千盘尽作兵。谁识庙堂柔远意，戟门烟雨试春耕。
胡人牧羊图
作者：尹耕
朝代：明

边庭四日始知春，沙草初青柳复新。金镝未须窥汉月，毡帷时亦静胡尘。黄发小胡花插首，腰下宝刀光映肘。日斜驱羝入东林，草美泉香夸富有。君不见虞庭干羽两阶陈，白雉黄熊入贡频。圣王有道四夷守，沙场闲杀射雕人。
至日
作者：尹耕
朝代：明

天涯亦有穷愁日，病里翻多故国思。腊冻岭梅难索笑，春迟宫柳未舒眉。浮灰不送囊中赋，弱线还添鬓上丝。强自登楼望云物，四方忧隐尚边陲。
蔚州歌四首
作者：尹耕
朝代：明

虏骑临城气益横，共言乘势犯神京。将军便可封秦塞，汉士能无请汉缨。俺答黄毛不记名，犬羊无赖本轻生。见说胡儿能跃马，自夸得看蔚州城。南山陡绝石门峪，西岭斜通乱石滩。敢勇近闻堪一战，莫教容易近长安。井陉荒城日易曛，阜平山下剩黄云。羯奴饮马桑乾水，愁杀关南义勇军。
蔚州歌四首·其一
作者：尹耕
朝代：明

虏骑临城气益横，共言乘势犯神京。将军便可封秦塞，汉士能无请汉缨。
蔚州歌四首·其三
作者：尹耕
朝代：明

南山陡绝石门峪，西岭斜通乱石滩。敢勇近闻堪一战，莫教容易近长安。
蔚州歌四首·其二
作者：尹耕
朝代：明

俺答黄毛不记名，犬羊无赖本轻生。见说胡儿能跃马，自夸得看蔚州城。
蔚州歌四首·其四
作者：尹耕
朝代：明

井陉荒城日易曛，阜平山下剩黄云。羯奴饮马桑乾水，愁杀关南义勇军。
西城道中短歌
作者：尹耕
朝代：明

柳条当风战犹力，桃李无言混荆棘。桑乾东带断冰流，昨日荒城作寒食。君不见战士经年挂铁衣，一身重犯数重围。纥干山下营初散，牟那峰前檄更飞。年年烽火为生计，谁道沙场春事稀。
赠张西屏
作者：尹耕
朝代：明

月明熊耳照滹沱，千里思君可奈何。棋局拟从清梦著，诗篇遥向白云歌。时危身世风霜苦，日短江湖感慨多。莫道塞翁常失马，后车还许载渔蓑。
赠李芦溪
作者：尹耕
朝代：明

君罢齐东幕，来寻塞上山。春风新早帽，夜雨旧柴关。心事琴樽外，生涯杖履间。赋归归即好，休叹鬓毛斑。
赠谭青原侍御
作者：尹耕
朝代：明

铁冠棱棱斧在握，绣衣使者行燕朔。月冷居庸夜渡关，霜清碣石朝横角。闻道愁云暗朔天，黄沙白碛可人怜。鸡鸣山下多胡垒，牟那峰前亦汉川。尚想蒙尘悲已已，空怀击剑勒燕然。燕然可登石可勒，平生志在伊吾北。三败羞称曹沫功，一匡再见夷吾力。古称御史官之雄，震摇山岳在尔躬。埋轮张纲有奇气，抗疏李勉诚英风。慷慨况曾亲甲胄，抚循更是属疲癃。片言挟纩士尽起，目中久已无诸戎。所嗟恩宠未久及，皂囊白简催归急。衮职虽知藉补多，边民日望骢尘泣。
赠邹渐斋
作者：尹耕
朝代：明

白云没西日，我当东南征。念子在路途，执手久屏营。娟娟闺中女，宝瑟理新声。扬眉为谁妍，修辞荐精诚。覆水不再顾，放麑难自明。君其珍令德，努力须时平。
过曲阳谒岳庙
作者：尹耕
朝代：明

恒山结秀自吾乡，祠殿千秋起曲阳。飞石不传秦岁月，断碑曾勒汉文章。望连牟那三关近，势压滹沱九曲长。天子只今忧北伐，愿封玄塞作金汤。
过汪中山舍人园亭二首
作者：尹耕
朝代：明

薇省辞官日，瓜田养晦时。好奇恒拜石，习草故临池。娇鸟歌春燕，名花放蜀葵。况逢风日丽，不禁出游迟。碧嶂青霄外，文渠锦席前。洞穿岩下邃，亭插沼中圆。琴韵朝醒酒，棋声午破眠。因君忘去住，不问北征年。
过汪中山舍人园亭二首·其一
作者：尹耕
朝代：明

薇省辞官日，瓜田养晦时。好奇恒拜石，习草故临池。娇鸟歌春燕，名花放蜀葵。况逢风日丽，不禁出游迟。
过汪中山舍人园亭二首·其二
作者：尹耕
朝代：明

碧嶂青霄外，文渠锦席前。洞穿岩下邃，亭插沼中圆。琴韵朝醒酒，棋声午破眠。因君忘去住，不问北征年。
过邯郸县
作者：尹耕
朝代：明

秦兵百万气连云，屋瓦邯郸震欲焚。千载尚留城市在，土人争说信陵君。
韩信庙
作者：尹耕
朝代：明

背水仍留阵，良弓早见收。无心来附耳，有面竟封侯。落日荒祠道，西风涧水秋。君臣终始义，为尔泪长流。
项羽墓
作者：尹耕
朝代：明

四方争逐鹿，三户可亡秦。何事新安卒，同成马足尘。捐金行反间，撞斗失谋臣。今日留抔土，应惭负剑人。
鹁鸽峪
作者：尹耕
朝代：明

鹁鸽峪，鹁鸽飞。书生画地谈兵机，一身耻溃千重围。千重围，战不止，力渐竭兮鼓声死。胡儿马上羡大刀，南向揶揄齐啮指。
黟县道中
作者：尹耕
朝代：明
体裁：五言律诗

岭峻桥横渡，泉悬水逆流。映空峰影乱，触石浪花浮。岁月悲行役，衣冠忆旧游。望乡双眼泪，休上最高楼。
九疑斋居
作者：尹襄
朝代：明
体裁：古风

今夕此何夕，坐我名山中。雨声高叶里，秋意浮崆峒。幽閒绝人境，冈峦况万重。向非秩元祀，讵容寄凡踪。冲澹忘世虑，所思惟重瞳。涧响疑韶奏，岚光想山龙。淳风日以远，怅恨难再逢。性善谅非诬，庶几一念通。
黄鹤楼眺望
作者：尹觉
朝代：明
体裁：七言律诗

一从黄鹤著楼名，极眺谁忘今古情。曾谓仙人过已远，吹残玉笛杳无声。汉阳草树半江水，鄂浦帆樯初晚成。惭倚曲阑星斗下，觉来诗梦助凄清。
凤凰台
作者：尹邦宁
朝代：明

凤社屯冠盖，风光挹舞雩。形骸天地外，今古笑谈馀。树静阴常合，春浓乐与俱。披襟何洒洒，携手咏归欤。
赠戴宾竹
作者：尹邦宁
朝代：明

吾食可无肉，吾居偏近城。此君日相访，幽抱时一倾。蒲团独岁晚，世路多尘缨。花影隔林动，何曾笑讶迎。
九日游东山
作者：尹鉴
朝代：明
体裁：七言律诗

前呵小队出郊丘，正值风清瘴雨收。锦绣一围山色晓，青黄万顷石田秋。流觞早拟兰亭会，鼓枻俄惊赤壁游。民物喜康边祲息，菊花樽酒漫吟讴。
江城子
作者：尼静照
朝代：明
体裁：词

卸却蝉钗■翠鬟。戴黄冠。拜蕉团。一卷黄庭，长跪叩香龛。愿作瑶台双桂树，朝集凤，暮栖鸾。
荷叶杯
作者：尼静照
朝代：明
体裁：词

春色困人如梦。紫鞚。蝉额裹宫纱。虹桥深处柳阴遮。凡髻小钿车。看遍狼红剩绿。眉促。屈膝护勾栏。罩烟银杏鸟啼残。月上翠帘间。
西江月·午睡
作者：尼静照
朝代：明
体裁：词

午倦恹恹欲睡，篆烟细细还烧。莺儿对对语花梢。平地把人惊觉。有恨慵弹绿绮，无情懒整云翘。难禁愁思胜春潮。消减容光多少。
中甫过斋中烹茗清谈试笔写图因题其上三首
作者：居节
朝代：明

落尽花藤涧水香，松风如水昼初长。幽人自是山中相，鹤氅黄冠坐夕阳。莲社疏钟报晓晴，青山落日映江明。一番红紫春归后，新绿如云绕径生。满城车马看春忙，君独携琴顾草堂。我亦兴来扶病坐，鼠须闲吮墨花香。
中甫过斋中烹茗清谈试笔写图因题其上三首·其三
作者：居节
朝代：明

满城车马看春忙，君独携琴顾草堂。我亦兴来扶病坐，鼠须闲吮墨花香。
中甫过斋中烹茗清谈试笔写图因题其上三首中甫过斋中烹茗清谈试笔写图因题其上三首·其二
作者：居节
朝代：明
体裁：七言绝句

莲社疏钟报晓晴，青山落日映江明。一番红紫春归后，新绿如云绕径生。
仲夏闲居
作者：居节
朝代：明

树底柴门不浪开，松钗竹粉半青苔。绿分田水新栽稻，黄入园林已熟梅。小艇送僧笼鹤去，片云载雨过湖来。夕阳山好诗难就，夜合花前费讨裁。
初春书事（戊寅）
作者：居节
朝代：明

青萝小屋绿莎墙，腊后梅花已试香。一斗东邻买桑落，千金北客问干将。读书研破鱼生釜，卧雪斋虚月到床。欲识溪头春几许，新波新柳似鹅黄。
半塘寺一上人小楼
作者：居节
朝代：明

何处闻清磬，春云度半塘。茶香连小院，楼影带修廊。不染莲花净，闲贪佛日长。晚山如有意，飞翠满绳床。
听雨遣怀二首
作者：居节
朝代：明

琴樽几杖静柴门，抱瓮忘机老灌园。不遇曾闻七十说，出关空著五千言。高云暮色霜前雁，独树孤烟原上村。零落楚兰愁未采，一江风雨泣秋魂。一番秋事老芙蕖，萧飒寒生暮雨余。村巷犬声如吠豹，邻家灯影有归渔。重阳酒熟萸初紫，五柳霜清叶未疏。卖赋虚名吾岂有，向来多病似相如。
听雨遣怀二首·其一
作者：居节
朝代：明

琴樽几杖静柴门，抱瓮忘机老灌园。不遇曾闻七十说，出关空著五千言。高云暮色霜前雁，独树孤烟原上村。零落楚兰愁未采，一江风雨泣秋魂。
听雨遣怀二首·其二
作者：居节
朝代：明

一番秋事老芙蕖，萧飒寒生暮雨余。村巷犬声如吠豹，邻家灯影有归渔。重阳酒熟萸初紫，五柳霜清叶未疏。卖赋虚名吾岂有，向来多病似相如。
吴门春游曲四首
作者：居节
朝代：明

濠上花深翡翠楼，楼前白月涌江流。香风两岸笙歌合，夜夜烧灯照客舟。禁烟将近暖风微，桃李阴阴燕子飞。好向西虹游墅去，薄罗小扇夹纱衣。春江花月满春烟，夜夜琵琶宿画船。城上乌啼霜又落，紫檀槽暖不成眠。谁家年少恣春游，翠幄朱旗三橹舟。齐唱棹歌江似沸，黄莺啼杀不回头。
吴门春游曲四首·其一
作者：居节
朝代：明

濠上花深翡翠楼，楼前白月涌江流。香风两岸笙歌合，夜夜烧灯照客舟。
吴门春游曲四首·其三
作者：居节
朝代：明

春江花月满春烟，夜夜琵琶宿画船。城上乌啼霜又落，紫檀槽暖不成眠。
吴门春游曲四首·其二
作者：居节
朝代：明

禁烟将近暖风微，桃李阴阴燕子飞。好向西虹游墅去，薄罗小扇夹纱衣。
吴门春游曲四首·其四
作者：居节
朝代：明

谁家年少恣春游，翠幄朱旗三橹舟。齐唱棹歌江似沸，黄莺啼杀不回头。
壬午元旦
作者：居节
朝代：明

钟鼓高城送腊徂，云霞曙色上桃符。日随岁月开三始，春与莺花到五湖。借宅南山非捷径，对人故态是狂奴。依然旧识东风面，柳眼青青向酒垆。
姚山人携酒同过陆园看梅花
作者：居节
朝代：明

十亩芳园傍水涯，药阑莎径抱山斜。绿瓷小瓮携春酒，乌角高巾对玉花。漠漠暗香留月色，萧萧白发醉年华。如何甫里天随宅，却是西湖处士家。
子建自楚归过访
作者：居节
朝代：明

湘君庙下鹧鸪啼，芳草王孙去路迷。春水看消巴蜀雪，桃花游遍武陵溪。朝云梦里江南路，风雨灯前夜半鸡。归到故园秋未老，一尊还唱白铜鞮。
宿道院
作者：居节
朝代：明

解橐神仙宅，青萝小洞房。何人识紫气，无梦熟黄粱。床拂如云石，帘飞似水霜。不知寒漏永，消尽读经香。
寄秦侍御
作者：居节
朝代：明

寥落芳时卧病情，闭门草色唤愁生。莺花春老青山雨，鼓角风高铁瓮城。剑气却从何处吐，鸡声偏向梦中惊。西台御史能无意，想见临觞醉不成。
对酒
作者：居节
朝代：明

三杯莫惜瘦颜酡，百岁其如半去何。炼尽少年风月在，剩留余事病愁多。沧江倦客新黄发，空谷佳人旧翠蛾。竺国蓬山那可问，醉乡深处且婆娑。
对雪
作者：居节
朝代：明

老树荒村鸟雀稀，隔溪茅屋午烟微。黄云压地门深闭，积雪满山樵未归。一树梅花闲觅句，十年湖海叹无衣。钓鱼却忆披蓑客，小艇寒江兴不违。
岁暮
作者：居节
朝代：明

凄凄风色紧，鸡犬静柴门。田野无它事，溪山有此村。暮寒深白屋，邻语近黄昏。且复篝灯坐，空怜齿发存。
岁暮山村二首
作者：居节
朝代：明

清霜红日满高林，烟火萧疏灌莽深。欲和楚吟无《白雪》，能生壮色少黄金。尝饥俊鹘呼风过，不雨寒云起夕阴。何事悲欢却成疾，如灰已冷少年心。落木寒云知几重，枇杷花下鹿麋踪。家贫伏腊犹无计，山静朝昏惟有钟。雨雪短衣凋薜荔，风尘长剑暗芙蓉。悠然抱膝歌《梁甫》，伊吕之间是卧龙。
岁暮山村二首·其一
作者：居节
朝代：明

清霜红日满高林，烟火萧疏灌莽深。欲和楚吟无《白雪》，能生壮色少黄金。尝饥俊鹘呼风过，不雨寒云起夕阴。何事悲欢却成疾，如灰已冷少年心。
岁暮山村二首·其二
作者：居节
朝代：明

落木寒云知几重，枇杷花下鹿麋踪。家贫伏腊犹无计，山静朝昏惟有钟。雨雪短衣凋薜荔，风尘长剑暗芙蓉。悠然抱膝歌《梁甫》，伊吕之间是卧龙。
新晴寺阁
作者：居节
朝代：明

苦潦愁霖思不禁，偶梯香阁出丛林。酒旗巷陌桃花遍，燕子人家春水深。独鸟自飞吴苑树，千山不尽楚江阴。清明已近芳菲日，鼓角偏伤迟暮心。
新秋雨后夜坐
作者：居节
朝代：明

山萤一点拂衣流，茉莉花开香暗浮。河汉影斜初过雨，井桐凉堕已迎秋。玉笙小院当年月，纨扇长门昨夜愁。惆怅瑶芳易凋谢，美人何处独登楼。
无题二首
作者：居节
朝代：明

坐倚熏笼火尚温，钟鸣高阁又黄昏。梅花雪后门半掩，豆蔻枝头月一痕。漫说倾城岂颜色，曾闻化石是精魂。寄君茶碾湘江竹，犹有娥皇泪点存。力薄慵梳十八鬟，梦回谁与说双鸾。鹅儿酒嫩堪成醉，云母屏凉不障寒。芳草都从行处长，春山岂是画时残。金鱼笺纸回文句，昨夜灯前仔细看。
无题二首·其一
作者：居节
朝代：明

坐倚熏笼火尚温，钟鸣高阁又黄昏。梅花雪后门半掩，豆蔻枝头月一痕。漫说倾城岂颜色，曾闻化石是精魂。寄君茶碾湘江竹，犹有娥皇泪点存。
无题二首·其二
作者：居节
朝代：明

力薄慵梳十八鬟，梦回谁与说双鸾。鹅儿酒嫩堪成醉，云母屏凉不障寒。芳草都从行处长，春山岂是画时残。金鱼笺纸回文句，昨夜灯前仔细看。
无题二首中甫过斋中烹茗清谈试笔写图因题其上三首·其一
作者：居节
朝代：明
体裁：七言绝句

落尽花藤涧水香，松风如水昼初长。幽人自是山中相，鹤氅黄冠坐夕阳。
无题四首戏呈孝甫子建
作者：居节
朝代：明

高楼月色白于霜，画枕屏寒夜未央。织女机丝隔河汉，娥皇竹泪满潇湘。双飞自托云中鹄，一曲空弹《陌上桑》。妒女津头潮不到，江流却似九回肠。玉椷消息滞天涯，零落银筝雁柱斜。罗䋭无尘生雒水，春云有梦到章华。晓星明处疑为月，霜叶红时认作花。人说莫愁吾不信，石城何路问伊家。塞鸿声断草虫啼，银烛熏笼坐不辞。蛱蝶画罗捐扇日，鸳鸯裁绮授衣时。秦家树上乌栖早，韩掾墙边月到迟。黛绿暗销人去远，章台无柳斗双眉。兰灯光里织流黄，断续柔丝断续肠。不恨紫槽常抱月，最怜绿绮解求凰。屏风自隔春云热，海水新添夜漏长。宋玉多才能作赋，至今人说梦高唐。
无题四首戏呈孝甫子建·其一
作者：居节
朝代：明

高楼月色白于霜，画枕屏寒夜未央。织女机丝隔河汉，娥皇竹泪满潇湘。双飞自托云中鹄，一曲空弹《陌上桑》。妒女津头潮不到，江流却似九回肠。
无题四首戏呈孝甫子建·其三
作者：居节
朝代：明

塞鸿声断草虫啼，银烛熏笼坐不辞。蛱蝶画罗捐扇日，鸳鸯裁绮授衣时。秦家树上乌栖早，韩掾墙边月到迟。黛绿暗销人去远，章台无柳斗双眉。
无题四首戏呈孝甫子建·其二
作者：居节
朝代：明

玉椷消息滞天涯，零落银筝雁柱斜。罗䋭无尘生雒水，春云有梦到章华。晓星明处疑为月，霜叶红时认作花。人说莫愁吾不信，石城何路问伊家。
无题四首戏呈孝甫子建·其四
作者：居节
朝代：明

兰灯光里织流黄，断续柔丝断续肠。不恨紫槽常抱月，最怜绿绮解求凰。屏风自隔春云热，海水新添夜漏长。宋玉多才能作赋，至今人说梦高唐。
无题简洵美
作者：居节
朝代：明

绿鬟欹堕翠蛾愁，蜡烛高烧花满楼。箫起玉台双引凤，星回银汉一牵牛。茱萸匣里常藏月，豆蔻枝头不作秋。昨日江枫吹叶紫，横塘无复采莲舟。
春寒
作者：居节
朝代：明

春欲分时寒更深，阑风伏雨昼阴阴。不通燕子重帘闭，憔悴花枝病酒心。
春寒
作者：居节
朝代：明

重楼燕子隔天涯，五柳阴疏未聚鸦。十日春寒淹雨雪，几番风信到梨花。横塘水长听莺处，小巷泥深卖酒家。多少朱门咽弦管，沉香火底按琵琶。
春日有怀
作者：居节
朝代：明

柴门春水浴沙凫，袅袅垂杨短短蒲。花勒浅寒迎燕子，雨将新绿入蘼芜。焚鱼学士谁招隐，放鹤仙人不可呼。欲听黄鹂过桥去，隔烟小鸟唤提壶。
春昼
作者：居节
朝代：明

泥香江暖燕来时，红白花深桃李枝。草色一帘门半掩，卧看双蝶趁游丝。
春晴书见
作者：居节
朝代：明

金羁芳草去翩翩，王谢儿郎美少年。雨水已过正月后，莺花不隔短筇前。春云拟黛山千叠，画阁笼烟柳半天。燕子未来寒食远，谁家庭院试秋千。
春暮睡起
作者：居节
朝代：明

避俗年来聊避喧，移家犹未问桃源。雨晴门巷皆山色，花落春衣半酒痕。身在江湖谁是客，心空梦幻已忘言。游丝柳絮偏无赖，遍逐东风去绕村。
晚坐
作者：居节
朝代：明
体裁：五言律诗

鸦背夕阳尽，柴门暮色初。山寒渐风露，人语半樵渔。落叶闻砧急，芦花映日疏。年年楚江上，不见雁将书。
晚晴简姚伯容
作者：居节
朝代：明

曲薄斜扉带远林，鹁鸪啼彻昼阴阴。雨催春色二分过，水长桃花十尺深。江上片帆斜日影，天涯芳草踏青心。料君闭户焚香处，道性知来为听琴。
暮归书事
作者：居节
朝代：明

竹溪萝径自幽清，片片山衣细霭生。薄暮园庐半烟火，高原禾黍正秋晴。遥看绿酒悬帘卖，未办青钱挂杖行。新月柴门牛背笛，澹云红树总诗情。
有怀湖上张文学
作者：居节
朝代：明

冷落湖头白鸟期，青莲艇子去迟迟。柳应拂水今几尺，杏已开花可满枝。病起故人谁载酒，春来何处最宜诗。欲知雨后千山色，总似张郎新画眉。
村居图
作者：居节
朝代：明
体裁：七言绝句

茅檐日暖燕交飞，云过墙阴湿翠微。中酒经旬掩关卧，苍苔浑欲上人衣。
枫桥夜泊
作者：居节
朝代：明

渔火宿江村，何人识此情。变名张俭老，去国蔡雍轻。独树桥头雨，寒钟夜半声。春洲有归雁，无那暗魂惊。
梦后作
作者：居节
朝代：明

酒醒天涯春几分，绿琴惆怅昔年闻。海棠无信作寒食，梦雨何心入断云。石竹短襦留半臂，秋香小字记双文。浔阳江上潮难到，此夜花前忽见君。
梦游仙四首（戊寅二月廿二夜）
作者：居节
朝代：明

水精小殿玉勾阑，鲸甲风生随处看。四面帘垂常不夜，六铢衣着岂知寒。翠衿鸟语如鹦鹉，红树花开似牡丹。报道双成娘子到，麻姑有信问平安。一缄云札早相邀，去听嬴家弄玉箫。台倚凤皇花不谢，车将翡翠路非遥。夜珠似水鲛人泪，春服如冰织女绡。薤酒千杯未成醉，赤阑桥外上秋潮。一叶悠悠太华莲，近来弱水亦胜船。春寒不上三珠树，海气尝生五色烟。金凤矮笺邀翰墨，赤龙小辇载神仙。自从曼倩偷桃后，花已重开今几年。朱楼翠阁碧桃花，花底春云拥路斜。蓝水有田皆种玉，赤城无树不飞霞。佩环犹自怜交甫，条脱何缘赠绿华。惆怅刘郎易归去，重来何处觅胡麻。
梦游仙四首（戊寅二月廿二夜）·其一
作者：居节
朝代：明

水精小殿玉勾阑，鲸甲风生随处看。四面帘垂常不夜，六铢衣着岂知寒。翠衿鸟语如鹦鹉，红树花开似牡丹。报道双成娘子到，麻姑有信问平安。
梦游仙四首（戊寅二月廿二夜）·其三
作者：居节
朝代：明

一叶悠悠太华莲，近来弱水亦胜船。春寒不上三珠树，海气尝生五色烟。金凤矮笺邀翰墨，赤龙小辇载神仙。自从曼倩偷桃后，花已重开今几年。
梦游仙四首（戊寅二月廿二夜）·其二
作者：居节
朝代：明

一缄云札早相邀，去听嬴家弄玉箫。台倚凤皇花不谢，车将翡翠路非遥。夜珠似水鲛人泪，春服如冰织女绡。薤酒千杯未成醉，赤阑桥外上秋潮。
梦游仙四首（戊寅二月廿二夜）·其四
作者：居节
朝代：明

朱楼翠阁碧桃花，花底春云拥路斜。蓝水有田皆种玉，赤城无树不飞霞。佩环犹自怜交甫，条脱何缘赠绿华。惆怅刘郎易归去，重来何处觅胡麻。
洵美濒行携歌姬过山中言别阻雨不赴因简以诗
作者：居节
朝代：明

公子临行出翠鬟，新歌能解唱阳关。不嫌杜牧三觥后，生怕周郎一顾间。纨扇芙蓉隔秋水，枕屏云雨自青山。烛花影里银筝畔，谁见惊鸿向月还。
王雅适久居金陵过访山中因赠
作者：居节
朝代：明

春遍天涯芳草多，王孙裘马意如何。髻鬟山好初收雨，罗绮江平暮不波。韦曲花前千日醉，杜鹃声里片帆过。秋清拟泛秦淮月，与尔同听《玉树》歌。
病中口占
作者：居节
朝代：明

年年抱病足中秋，明月无缘酒有仇。几两阮宣新蜡屐，一篷鲁望旧操舟。飞鸿阁外山如画，斫鲙亭前水自流。料得此时相忆者，冷猿独鹤与驯鸥。
秋日
作者：居节
朝代：明

槿花委露渚莲愁，无复红妆荡小舟。浓淡云山堪入画，萧闲门径自宜秋。当时载酒人如鹤，昨夜吹箫月满楼。鸿雁欲来江欲冷，白蘋风起思悠悠。
秋日书怀寄吴惟范
作者：居节
朝代：明

十年握手愧君知，澒洞风尘鬓已丝。元叔倚门终肮脏，长卿慢世自栖迟。过河独抱枯鱼泣，斫地空歌老骥诗。陇首云飞秋色起，江湖又是雁来时。
秋日早起
作者：居节
朝代：明

虫声半掩筚门空，短发朝来不受风。日出山光落衣桁，雨余秋色在梧桐。蹉跎海岳孤筇外，荏苒年华一镜中。万事浮云多变灭，莫将衰泪泣途穷。
秋日早起
作者：居节
朝代：明
体裁：七言律诗

虫声半掩荜门空，短发朝来不受风。日出山光落衣桁，雨余秋色在梧桐。蹉跎海岳孤筇外，荏苒年华一镜中。万事浮云多变灭，莫将衰泪泣途穷。
秋来未登寺阁病中想见其景物幽胜诗简一开士
作者：居节
朝代：明
体裁：七言律诗

阁锁空寥秋未攀，风烟宛在画图间。澹霞斜日半江色，湿翠空云初霁山。落雁沙头孤笛起，采菱渡口一舟还。欲扶残病来看月，莫遣知寮早上关。
秋来未登寺阁病中想见其景物幽胜诗简一开士
作者：居节
朝代：明

阁锁空寥秋未攀，风烟宛在画图间。澹霞斜日半江色，湿翠空云初齐山。落雁沙头孤笛起，采菱渡口一舟还。欲扶残病来看月，莫遣知寮早上关。
简克承丈
作者：居节
朝代：明

临顿东头水竹居，路人尽识隐君庐。墨香小研磨铜雀，芸草残编辟蠹鱼。白首尚玄犹自苦，黄花对酒近何如。青山尽有萧闲事，欲寄芭蕉不可书。
舟中梦后月明江清怅然有怀
作者：居节
朝代：明

月吐青山夜四更，梦回酒醒正寒生。满空霜色白于雪，绕枕江流细有声。蚕茧纸新教写字，龙香火暖听吹笙。少年场上春游骑，葑水桃花旧日情。
舟行书事
作者：居节
朝代：明

沧江无数白鸥群，欹枕渔歌杳杳闻。断港浅浮消雪水，薄阴微敛护霜云。鸡鸣渐觉人家近，木落遥看浦溆分。茶灶笔床舟一叶，布帆影里见斜曛。
谷日感怀
作者：居节
朝代：明

谷日条风喜及晴，东皋南陇已春生。少从剑客游三辅，老傍田家卜五行。衣食有端终岁计，江山信美故园情。蹉跎十亩桑阴地，惭愧花林鸟劝耕。
过陆华甫西溪草堂
作者：居节
朝代：明

乌目山头客，铜官住十年。艺兰春满畹，种秫雨连田。鸭斗溪西草，茶飘竹外烟。阴阴门柳色，不隔渡头船。
送汪公珣重游塞上
作者：居节
朝代：明

才子亦弓裘，重为万里游。颇谙区脱语，未饮月支头。雪上黄云色，沙中暮角愁。功名少年事，塞草易为秋。
邻农以麦饭菜羹见饷
作者：居节
朝代：明

来縳作饭菜为羹，惭愧山农饷我情。一饱年来非易得，五湖无地可躬耕。
酒次与吴文学
作者：居节
朝代：明

对酒无言兴尽还，豆花棚下有青山。明朝欲钓鲈鱼去，君若来时恐未闲。
重题自画小景赠戴子文去画时四十年矣
作者：居节
朝代：明

点染青山四十年，寸缣不改旧风烟。散人漫窃江湖号，未买松江一钓船。
雨中
作者：居节
朝代：明

习性未能忘，摊书日满床。四邻分树色，一径借溪光。听雨支高枕，下帘留晚香。萧闲生意在，庭草过人长。
雨中简王德操
作者：居节
朝代：明

有美乌衣秀，神情朗复疏。能为《鲁灵赋》，善拓会稽书。江雨钩帘暮，梨花对酒初。诗成犹未写，待子问何如。
雨后过云公问茶事
作者：居节
朝代：明

雨洗千山出，氤氲绿满空。开门飞燕子，吹面落花风。野色行人外，经声流水中。因来问茶事，不觉过云东。
雨夜闻雁
作者：居节
朝代：明

缸斜寒照竹，山静雨围床。雁到秋如许，人愁夜未央。江天将只影，霜信过重阳。小梦知何处，三湘烟水长。
雪中再送玄搢
作者：居节
朝代：明

金昌西望即天涯，寒满扁舟去路赊。瓜步沙头莫回首，一江风雪似杨花。
荷钱
作者：屈仲舒
朝代：明

一生池沼自馨香，不与青铜较短长。莲叶田田无可用，也能平买数鸳鸯。
镇守紫荆关作
作者：屈仲舒
朝代：明

塞上风霜旧，军中号令新。枕弓头印月，卧甲臂生鳞。慷慨酬明主，忠劳致此身。狼居封有日，归贺太平春。
答莎渚见寄
作者：屈伸
朝代：明

萧瑟溪林又暮秋，桥边少见客维舟。千杯浊酒过青岁，一树閒花对白头。望入穗城愁远道，梦回香浦失离忧。连床风雨无多夕，乘月还期共倚楼。
送春
作者：屈伸
朝代：明

问春归去几时回，春思愁人不易裁。惟有小窗人不到，落花留得衬莓苔。
半帆
作者：屈修
朝代：明

此帆张一半，却不借天风。水月好时得，江潮生处通。闲吟疑放浪，高坐直浮空。可笑操舟者，双眸与世同。
奉寄远公
作者：屈修
朝代：明

高楼名薝卜，绕壁总琅玕。竹色生秋气，棋声入夜寒。出门问农事，歛迹即心观。最忆过从处，茶瓜十日欢。
奉陪袁银台游海云寺
作者：屈修
朝代：明

揽衣旧识雷峰路，不到雷峰四十年。步履得陪林下客，笑谈真出世中仙。楼台远近来山色，村舍周回绕稻田。欲拚余生筑茅屋，学参黄蘖白头禅。
宿海云寺
作者：屈修
朝代：明

雷峰峰外翠，四面湿人衣。落叶不舍去，归禽殊懒飞。木棉千岁老，菜甲及冬肥。白发奚为者，劳劳过古稀。为寻山寺好，大起老人心。林寂堪藏影，天空足放吟。松涛无日夜，金地不浮沉。欲起蒲团上，开吾太古琴。楼台遥人望，已觉不同天。览胜开新目，逢僧话旧缘。阴成过水树，潮送到门船。衣带何相限，风涛四十年。禅房留信宿，诸虑冷然销。黄叶飞山寺，梅花开板桥。人天留境界，鱼水待逍遥。谁订灵槎约，将乘来去潮。
宿海云寺·其一
作者：屈修
朝代：明

雷峰峰外翠，四面湿人衣。落叶不舍去，归禽殊懒飞。木棉千岁老，菜甲及冬肥。白发奚为者，劳劳过古稀。
宿海云寺·其三
作者：屈修
朝代：明

楼台遥人望，已觉不同天。览胜开新目，逢僧话旧缘。阴成过水树，潮送到门船。衣带何相限，风涛四十年。
宿海云寺·其二
作者：屈修
朝代：明

为寻山寺好，大起老人心。林寂堪藏影，天空足放吟。松涛无日夜，金地不浮沉。欲起蒲团上，开吾太古琴。
宿海云寺·其四
作者：屈修
朝代：明

禅房留信宿，诸虑冷然销。黄叶飞山寺，梅花开板桥。人天留境界，鱼水待逍遥。谁订灵槎约，将乘来去潮。
寿朝老
作者：屈修
朝代：明

谢家才藻世知名，廿载烟霞欲待清。十赉文成幽事足，九如歌罢道心生。丹山未许将雏隐，双岫还看驾鹿行。指点罗浮最深处，扶筇东望访方平。
绘空轩
作者：屈修
朝代：明

绘出虚空手，谁能会此心。开琴理中夜，明月为知音。梵语落天半，松涛生院深。披衣向何年，行处自沉吟。
赠平溪林卿臣诗
作者：屈修
朝代：明

衣冠犹似晋时贤，玉树临风更皎然。闭户不知离乱后，读书长傍父兄前。春寒酌酒花当眼，客过题诗月满船。十载交游谁易得，白云溪上几回眠。
赠海公道兄诗
作者：屈修
朝代：明

春风吹弱柳，卧起听莺声。愁向寂中入，身从懒处成。经年蔬水味，寒夜酒杯情。别后聊搔首，无端白发生。
赠生白上人
作者：屈修
朝代：明

支提近接海云西，谁辟荆榛法界齐。刹影萧疏松杉古，禅关深锁绿杨低。翻经静夜销香印，出定閒时看药畦。一领衲衣馀岁月，烟霞明媚足真栖。
二月昆明见雪
作者：屈士煌
朝代：明

南人不识雪，况复对春中。此地重阴别，寒光二月濛。素心怜欲绝，白眼望成空。坐久生轻霭，成烟树树融。
和周伯度许参尔辞部挂冠作
作者：屈士煌
朝代：明

额叩天阍碎豸冠，龙颜不动改容看。未闻东海容高士，莫赋南山笑解官。冥鹄已潜臣节重，城狐不死主恩宽。淋漓谏草休焚去，一字霜飞六月寒。
喜翁山归自辽东
作者：屈士煌
朝代：明

羊裘布帽雪霜凝，几载风尘寄迹僧。名姓隐交随五岳，须眉留得拜诸陵。应知徐庶心徒苦，却恨留侯事未能。归卧故园薇渐长，西山同约几时登。
喜郑大河见过
作者：屈士煌
朝代：明

僻居好友不多得，况复伊人心独劳。谢客久知从木石，怀君忽已到蓬蒿。山川不閒自千古，日月几何成二毛。把酒放歌愁正热，挑灯同起按檀槽。
寿在犙和尚
作者：屈士煌
朝代：明

东土传衣旧，南宗衍派长。曹溪分滴乳，祇树散幽芳。五岭空王国，千秋选佛场。马驹方远踏，鹙子知高飏。月指初融相，灯传不露光。鼎湖擎玉柱，瑞塔竖金梁。密谛翻圆藏，全机示宝航。挈衣珠在掌，开匣剑生铓。兴任麻鞋费，参尝劲弩张。天童酥合酪，玄水雪加霜。坐破瀛山桶，掀翻觉浪床。象林狮一吼，炎峤凤还翔。芥子须弥纳，针锋梵刹藏。炉锤承大冶，澡灌藉神浆。宝掌逢初度，宗风正远扬。雨花疑献供，摛管代飞觞。海岳同声气，人天总吉祥。僧袛弹指事，应笑赵州忙。
将西上未远海外寄王山人
作者：屈士煌
朝代：明

离离相望隔沧溟，海外搴裳赋隰苓。闭户秋深高士卧，吹箫人去酒徒醒。仙盘寂寞辞茎露，帝座飘遥远客星。惭愧故人向西笑，麻鞋今始过零丁。
山居三十韵
作者：屈士煌
朝代：明

历历烟销破寺东，避人深处独书空。文藏二酉升沉外，名寄寒山寂寞中。无事翻经销永日，此时弹剑想长虹。年来胜事看成幻，得失何妨学塞翁。轻衫剪剪入秋容，岩壑苍然似病浓。顾盼沾衣千古泪，梦魂虚阁五更钟。溪烟吹落多成雨，云片飞来半是峰。欲识此山真面目，推窗重数北堤松。空翠无声湿纸窗，一天如水坐银缸。每看松桂因怀土，思撷芙蓉懒涉江。禅寂尔时思过半，云泉此日可无双。十年久笑文章误，吟绪支离正未降。爱此幽丛住几时，松篁俱作老相知。人无真火冰为骨，心入寒灰藕未丝。野梦常悬疏雨断，冷情偏逐薄云吹。沉吟把酒浇山色，绝壁淋漓秋四垂。溪光林响近依稀，如此山川信所归。十载伤心天也帝，半生回首是耶非。桥头折柳思横笛，竹里搴云欲补衣。杯酒醉呼龙未起，自携长鍊挂秋晖。衡门新水漾成渠，桐叶凋霜下草庐。每惜悲歌酒徒尽，谁怜迟暮美人疏。春秋著作成公案，月旦身名任史书。多少远怀长不寐，江湖消息渺愁予。千峰如画不能图，远水当窗镜是湖。梦里浮沉春婉转，人间南北鬼揶揄。望迷故国心同折，坐破寒山眼独枯。徙倚放歌长啸起，此生怀抱在冰壶。心识长安莫向西，柴门幽绝怯闻鸡。片云入眼谁堪白，半面于人不可啼。梦破寂寥孤榻冷，目无山水四天低。深情最是忘言地，桃李苍凉自满蹊。漫将心迹寄天涯，欲讯升沉恐未谐。自惜烟霞多痼疾，谁言草泽有椎埋。素琴深浅终难定，长剑雌雄不易猜。拂袖不辞高退缩，青天云海一芒鞋。物外风霜自劫灰，住残萝薜首频回。东西南北人何处，三万六千春去来。歌遏行云声是玉，卧当流水影如梅。登高欲赋还惆怅，愁绝江南不可哀。高居谈咏雨无尘，选胜探奇快绝伦。击筑莫须悲往事，传灯今又见何人。烽烟地作经年别，寥落家还去日贫。未必物缘消遣得，时时回首泪沾巾。结屋如船卧水云，相知不辨鹿麋群。坐沉似得山情性，住久都无僧见闻。目送晓天情易极，意于寒月淡何分。客来尽道同招隐，愁煞居停七十君。推窗祇觉澹无痕，野望亭亭快愿言。蝌蚪有书狐问字，麒麟空冢狖啼魂。居同莲国疑非世，地拟桃源别作村。翻笑年来生计脱，断霞深树日关门。桥流清浅静生寒，小插花枝待倚栏。虎豹掩关天万里，鹧鸪啼晓日三竿。微吟策杖云痕湿，病眼登楼秋意乾。空谷久抛人事后，抱琴何处写幽闲。身外冰霜亦易删，春衫何事泪痕斑。坐开明镜三千顷，遥写峰眉四百弯。种树渐能通至道，藏书犹许借名山。近来新学餐奇字，辟谷琅环二酉间。秋宵相对小如年，蛩语微茫静可怜。半地冷云平待月，何人凉露坐谈天。墨花吐出终疑梦，剑影飞来或化烟。不觉闭门摇落后，满函新草近成玄。上方灯火夜萧条，静煞冰云不易招。低树笑声知斥鴳，故枝无恙赠鹪鹩。月悬大地皆明镜，梦落空林尽海潮。最有斯人眠未得，更深犹过水西桥。乱涧横桥小结茅，榻移深树卧如巢。雌黄满眼谁同调，玄白逢人懒解嘲。片石有缘呼阿丈，南金无力铸神交。客情泯泯谁能见，花雨空濛自一梢。枕边松啸欲为涛，绝壑苍凉野思劳。耽我图书如菽粟，没人花草当蓬蒿。朝缄尺鲤慵题素，夜听啼乌起读骚。寒瀑坐深浑不记，萧森凉湿读书袍。雨残连岫绿于螺，草际微凉入薜萝。米汁数升浇佛尽，云根几片赚僧多。秋高虎涧闻清啸，夜半牛衣见踏歌。如此幽晖书未得，空劳物色惹鱼蓑。重重天路渺何涯，底事空劳梦寐赊。千古物情怨云雨，一时人事化虫沙。雁函寂寞秋无字，笔冢离披夜有花。野客过从谈正剧，燃香还品玉川茶。零落无声石乳香，野人栖宿寄花房。书残红叶枫犹碎，餐尽寒英菊未霜。半榻草虫同索寞，当时风鹤托清狂。烟霞未必多成癖，多少牢骚怯望乡。涧畔行吟此际情，听泉问石意分明。倦游岂复干人事，高卧何关买世名。住以好山成密友，坐于无事见平生。年来见客频萧索，惭愧黄鹂几树声。湘帘寒捲雨峰青，古木虚冥点翠屏。病后著书笺药谱，霜前得水续茶经。蟪姑吟歇山方暮，蚨蝶飞来梦已醒。野客不知焚笔砚，问奇犹讯草玄亭。闲来生计若无凭，种药通泉事事能。孤冷情怀常厌客，飘零踪迹半如僧。鹔鹴典去贫何补，鸲鹆耕残道未曾。一片野心谁可问，支离空掩一笼灯。非关岩壑解淹留，静喜闲身渐早抽。半岭人归游子地，一帘秋老读书楼。逃禅酒力应千日，作赋文心起四愁。咫尺风尘看岂得，请君回首乱峰头。不用登高叹陆沉，狂来梁甫未成吟。乱流沉石分清浊，局外看棋得浅深。伏枥拟淹千里足，闻飙又热一秋心。频年湖海成何事，祇合空谭坐夕阴。拜石盟花事正酣，每于幽兴最和南。从来啼笑存多少，如此浮沉得二三。方寸久应遗色相，风流终不堕清谈。悟回文字知成障，焚出床头笔几函。山楼寒色朔风尖，双袖飘然过雾沾。天下有心人独老，古来失意事同拈。断霞当席乌啼树，远梵无声僧到帘。松谡半窗惊睡起，石泉流水夜来添。芙蓉插壁秀巉巉，上有仙书秘石函。丛菊径荒惟待酒，芰荷香老未裁衫。溪烟薄暝看横屋，水气当晴亦满岩。赋就忽惊山鬼泣，新题竹素已三缄。
山居三十韵·其一
作者：屈士煌
朝代：明

历历烟销破寺东，避人深处独书空。文藏二酉升沉外，名寄寒山寂寞中。无事翻经销永日，此时弹剑想长虹。年来胜事看成幻，得失何妨学塞翁。
山居三十韵·其七
作者：屈士煌
朝代：明

千峰如画不能图，远水当窗镜是湖。梦里浮沉春婉转，人间南北鬼揶揄。望迷故国心同折，坐破寒山眼独枯。徙倚放歌长啸起，此生怀抱在冰壶。
山居三十韵·其三
作者：屈士煌
朝代：明

空翠无声湿纸窗，一天如水坐银缸。每看松桂因怀土，思撷芙蓉懒涉江。禅寂尔时思过半，云泉此日可无双。十年久笑文章误，吟绪支离正未降。
山居三十韵·其三十
作者：屈士煌
朝代：明

芙蓉插壁秀巉巉，上有仙书秘石函。丛菊径荒惟待酒，芰荷香老未裁衫。溪烟薄暝看横屋，水气当晴亦满岩。赋就忽惊山鬼泣，新题竹素已三缄。
山居三十韵·其九
作者：屈士煌
朝代：明

漫将心迹寄天涯，欲讯升沉恐未谐。自惜烟霞多痼疾，谁言草泽有椎埋。素琴深浅终难定，长剑雌雄不易猜。拂袖不辞高退缩，青天云海一芒鞋。
山居三十韵·其二
作者：屈士煌
朝代：明

轻衫剪剪入秋容，岩壑苍然似病浓。顾盼沾衣千古泪，梦魂虚阁五更钟。溪烟吹落多成雨，云片飞来半是峰。欲识此山真面目，推窗重数北堤松。
山居三十韵·其二十
作者：屈士煌
朝代：明

雨残连岫绿于螺，草际微凉入薜萝。米汁数升浇佛尽，云根几片赚僧多。秋高虎涧闻清啸，夜半牛衣见踏歌。如此幽晖书未得，空劳物色惹鱼蓑。
山居三十韵·其二十一
作者：屈士煌
朝代：明

重重天路渺何涯，底事空劳梦寐赊。千古物情怨云雨，一时人事化虫沙。雁函寂寞秋无字，笔冢离披夜有花。野客过从谈正剧，燃香还品玉川茶。
山居三十韵·其二十七
作者：屈士煌
朝代：明

不用登高叹陆沉，狂来梁甫未成吟。乱流沉石分清浊，局外看棋得浅深。伏枥拟淹千里足，闻飙又热一秋心。频年湖海成何事，祇合空谭坐夕阴。
山居三十韵·其二十三
作者：屈士煌
朝代：明

涧畔行吟此际情，听泉问石意分明。倦游岂复干人事，高卧何关买世名。住以好山成密友，坐于无事见平生。年来见客频萧索，惭愧黄鹂几树声。
山居三十韵·其二十九
作者：屈士煌
朝代：明

山楼寒色朔风尖，双袖飘然过雾沾。天下有心人独老，古来失意事同拈。断霞当席乌啼树，远梵无声僧到帘。松谡半窗惊睡起，石泉流水夜来添。
山居三十韵·其二十二
作者：屈士煌
朝代：明

零落无声石乳香，野人栖宿寄花房。书残红叶枫犹碎，餐尽寒英菊未霜。半榻草虫同索寞，当时风鹤托清狂。烟霞未必多成癖，多少牢骚怯望乡。
山居三十韵·其二十五
作者：屈士煌
朝代：明

闲来生计若无凭，种药通泉事事能。孤冷情怀常厌客，飘零踪迹半如僧。鹔鹴典去贫何补，鸲鹆耕残道未曾。一片野心谁可问，支离空掩一笼灯。
山居三十韵·其二十八
作者：屈士煌
朝代：明

拜石盟花事正酣，每于幽兴最和南。从来啼笑存多少，如此浮沉得二三。方寸久应遗色相，风流终不堕清谈。悟回文字知成障，焚出床头笔几函。
山居三十韵·其二十六
作者：屈士煌
朝代：明

非关岩壑解淹留，静喜闲身渐早抽。半岭人归游子地，一帘秋老读书楼。逃禅酒力应千日，作赋文心起四愁。咫尺风尘看岂得，请君回首乱峰头。
山居三十韵·其二十四
作者：屈士煌
朝代：明

湘帘寒捲雨峰青，古木虚冥点翠屏。病后著书笺药谱，霜前得水续茶经。蟪姑吟歇山方暮，蚨蝶飞来梦已醒。野客不知焚笔砚，问奇犹讯草玄亭。
山居三十韵·其五
作者：屈士煌
朝代：明

溪光林响近依稀，如此山川信所归。十载伤心天也帝，半生回首是耶非。桥头折柳思横笛，竹里搴云欲补衣。杯酒醉呼龙未起，自携长鍊挂秋晖。
山居三十韵·其八
作者：屈士煌
朝代：明

心识长安莫向西，柴门幽绝怯闻鸡。片云入眼谁堪白，半面于人不可啼。梦破寂寥孤榻冷，目无山水四天低。深情最是忘言地，桃李苍凉自满蹊。
山居三十韵·其六
作者：屈士煌
朝代：明

衡门新水漾成渠，桐叶凋霜下草庐。每惜悲歌酒徒尽，谁怜迟暮美人疏。春秋著作成公案，月旦身名任史书。多少远怀长不寐，江湖消息渺愁予。
山居三十韵·其十
作者：屈士煌
朝代：明

物外风霜自劫灰，住残萝薜首频回。东西南北人何处，三万六千春去来。歌遏行云声是玉，卧当流水影如梅。登高欲赋还惆怅，愁绝江南不可哀。
山居三十韵·其十一
作者：屈士煌
朝代：明

高居谈咏雨无尘，选胜探奇快绝伦。击筑莫须悲往事，传灯今又见何人。烽烟地作经年别，寥落家还去日贫。未必物缘消遣得，时时回首泪沾巾。
山居三十韵·其十七
作者：屈士煌
朝代：明

上方灯火夜萧条，静煞冰云不易招。低树笑声知斥鴳，故枝无恙赠鹪鹩。月悬大地皆明镜，梦落空林尽海潮。最有斯人眠未得，更深犹过水西桥。
山居三十韵·其十三
作者：屈士煌
朝代：明

推窗祇觉澹无痕，野望亭亭快愿言。蝌蚪有书狐问字，麒麟空冢狖啼魂。居同莲国疑非世，地拟桃源别作村。翻笑年来生计脱，断霞深树日关门。
山居三十韵·其十九
作者：屈士煌
朝代：明

枕边松啸欲为涛，绝壑苍凉野思劳。耽我图书如菽粟，没人花草当蓬蒿。朝缄尺鲤慵题素，夜听啼乌起读骚。寒瀑坐深浑不记，萧森凉湿读书袍。
山居三十韵·其十二
作者：屈士煌
朝代：明

结屋如船卧水云，相知不辨鹿麋群。坐沉似得山情性，住久都无僧见闻。目送晓天情易极，意于寒月淡何分。客来尽道同招隐，愁煞居停七十君。
山居三十韵·其十五
作者：屈士煌
朝代：明

身外冰霜亦易删，春衫何事泪痕斑。坐开明镜三千顷，遥写峰眉四百弯。种树渐能通至道，藏书犹许借名山。近来新学餐奇字，辟谷琅环二酉间。
山居三十韵·其十八
作者：屈士煌
朝代：明

乱涧横桥小结茅，榻移深树卧如巢。雌黄满眼谁同调，玄白逢人懒解嘲。片石有缘呼阿丈，南金无力铸神交。客情泯泯谁能见，花雨空濛自一梢。
山居三十韵·其十六
作者：屈士煌
朝代：明

秋宵相对小如年，蛩语微茫静可怜。半地冷云平待月，何人凉露坐谈天。墨花吐出终疑梦，剑影飞来或化烟。不觉闭门摇落后，满函新草近成玄。
山居三十韵·其十四
作者：屈士煌
朝代：明

桥流清浅静生寒，小插花枝待倚栏。虎豹掩关天万里，鹧鸪啼晓日三竿。微吟策杖云痕湿，病眼登楼秋意乾。空谷久抛人事后，抱琴何处写幽闲。
山居三十韵·其四
作者：屈士煌
朝代：明

爱此幽丛住几时，松篁俱作老相知。人无真火冰为骨，心入寒灰藕未丝。野梦常悬疏雨断，冷情偏逐薄云吹。沉吟把酒浇山色，绝壁淋漓秋四垂。
归感
作者：屈士煌
朝代：明

乱离先废学，孟浪早从军。古道知何似，吾生空见闻。微名浮俗累，小技壮心分。削迹投何处，青霄有片云。
归自滇中呈故园同社
作者：屈士煌
朝代：明

乾坤谁遣又生存，禹鼎销沈日月昏。乌鸟岂知还故苑，芳兰今始避当门。浮生孟浪终惭道，未死颠连恐负恩。乱后故人相念否，高歌谁为作招魂。
感时·其一
作者：屈士煌
朝代：明

乾坤作戏未逢场，人力天心两渺茫。粉黛纵工愁掩袖，菁华如竭忍搴裳。非才论计终投石，短鬓忧时欲见霜。万里麻鞋成底事，悲来无地可佯狂。
感时·其二
作者：屈士煌
朝代：明

出山愁易入山难，当局何如局外闲。拂袖恐伤明主意，作书惟许后人看。竿无巧饵鱼空羡，匣有遗珠雀敢弹。薪胆未成今日事，终宵频起涕阑干。
拜言
作者：屈士煌
朝代：明

披褐叩天阍，弹冠过市门。晦明深自见，舒卷上难言。大事终天意，微躯系主恩。未能酬蹇劣，中夜感心魂。
望昆明池
作者：屈士煌
朝代：明

西山山下一泓烟，匣镜遥开小半边。勺水未酬观海眼，轻风犹更泛湖船。波光隐接夕阳树，水气遥吹过雨莲。于此有人呼或出，菰芦一幅静娟娟。
次答陈活残
作者：屈士煌
朝代：明

山中老宿知名旧，一见冰壶相映寒。谈笑可人惊入座，风骚盟主让登坛。交期古道精神别，兴在云山杖屦宽。欲折幽兰赋招隐，买邻何处待袁安。
滇南元夕
作者：屈士煌
朝代：明

一气回阳万井烟，红衫宝马迸如泉。春街烂漫清平屐，月地噌吰大小弦。度曲千门翻白纻，悬灯百戏选青钱。繁华好梦频消歇，粉饰怜看半壁天。
滇归寄答方楚卿
作者：屈士煌
朝代：明

旧游成梦寐，先辈独馀君。底事何劳问，天心未忍闻。道情思就正，儒术笑从军。别绪知何似，松窗落叶纷。
登龙门岛
作者：屈士煌
朝代：明

孤心一夜怯闻鸡，挂席初沉绝岛西。地尽日南同削迹，天环夷徼杂雕题。穷荒短策追铜马，曲港楼船校水犀。满目山榛吟兴起，美人何处瘴烟迷。
紫顶峰放歌
作者：屈士煌
朝代：明

五岳未经见，群山浪得名。风云不满眼，天地亦虚生。世路将何意，比心能忽惊。笑声岩谷应，似答放歌情。
羊城秋忆
作者：屈士煌
朝代：明

陆贾城边肃晓霜，满林秋意动悲伤。荣枯梦冷槐安国，笑泣声残郭秃场。何处剑灰沉泮水，多时凶器伏萧墙。凭高莫弄山阳笛，徙倚西风一断肠。戟门开处士如云，玉帐雄驱虎豹群。秦戌已能忘二世，楚歌谁为散三军。床头宝剑藏秋水，壁上彤弓挂夕曛。海岛义旗倡五百，几人殉难独从君。翩翩朱履集西园，此日惊惶出掖垣。弹铗客依新幕府，曳裾人返旧衡门。称藩未尽狂生策，伏剑宁忘国士恩。亚父不留时已去，彭城空锁夜归魂。三千红粉泣仳离，鬓乱钗横下翠帷。一叶已难逢范蠡，千金谁为赎文姬。含颦柳叶销残黛，覆额梅花冷旧枝。谁肯坠楼轻七尺，绿珠千古是男儿。电击雷轰瘴海边，满门朱紫集貂蝉。南溟水激三千浪，北斗城高尺五天。重锡土田符已剖，未离襁褓绶先悬。何堪转盻成朝露，黄木湾头泣逝川。市廛何地不征求，悉索东南尚未休。几处铸山穷绝域，频年煮海截长流。波斯特献珊瑚树，陇右遥供翡翠裘。早悟多藏容易散，内庭何苦夜持筹。万家倾橐筑禅房，绣幕辉煌映大江。舍利暗藏金凤塔，上方深锁玉龙窗。三城热血涂丹壁，十郡冤魂结宝幢。借问羊城饥饿魄，曾从只履到莲邦。见说浮生事可哀，英雄无计避轮回。军前白刃肠犹热，殿上红罗骨已灰。送殡山前门客少，营斋江寺野僧来。生前恨不疏夷狄，莫向穷泉更酹杯。全家阁泪出仙城，牧马南来又北征。五夜管弦金屋梦，一天风雨玉关情。衰年落寞悲慈母，远道提携仗阿兄。孤寡莫嗟行路苦，闾阎离散久吞声。画阁雕轩映彩霞，还兴土木筑章华。穿帘巧语遐方鸟，匝槛交垂上苑花。金埒夜深调蹀躞，玉楼春暖听琵琶。于今冷落谁为主，几树斜阳噪暮鸦。戈船南下靖风尘，铜柱功高属老臣。岂谓三分犹系汉，却怜二世已非秦。放还鹦鹉偏能语，劈碎珊瑚不敢嗔。底事到头差一着，满盘赢得属他人。凄凄寒月照宫门，十二钗环掩泪痕。露草不沾仁义血，秋花空怨弟兄魂。逆奴岂是封侯骨，烈女何曾解讼冤。子弟八千徒有力，青天无路报恩人。霏霏凝露滴残秋，叶底螳螂计已周。不谓利才奴有辈，讵知入蜀已无刘。迷楼肉阵悲姝子，隋苑吴宫惜莫愁。十斛明珠徒买恨，夜来台地觅风流。日冷江空走暮烟，霏霏吹叶下平田。荒城月淡夜无色，翠幕凉生秋可怜。铜雀台高悲楚殿，彩虹桥断咽秦川。伤心惟有香山树，作客归来一惘然。怪风吹雨入松窗，数万王师返桂泷。肯信泮池为止水，敢云珠海是乌江。十千酒债赊蛮市，八百钟声渡海幢。悔不知情凉幻化，火坑无路毒龙降。何堪事事忆前朝，芳草王孙马首骄。镜破乐昌终有会，珠还合浦已无聊。巢空岂见遗完卵，树老曾无发旧条。十二阑干秋水碧，月明犹记教吹箫。拈花谁识忏轻肥，日暮君王共辇归。庭曲听来风景在，霓裳歌罢主人非。蛛丝落落寻窗织，萤火茫茫傍水飞。不敢笑啼空有泪，灯前悲湿旧罗衣。知无不散是华筵，梦破巫山十二尖。宰相读书知国号，老奴相见认香奁。红楼燕子坭空落，绿野蜂儿腻不嫌。得失漫劳孤寡怨，好还天道自应然。
羊城秋忆·其一
作者：屈士煌
朝代：明

陆贾城边肃晓霜，满林秋意动悲伤。荣枯梦冷槐安国，笑泣声残郭秃场。何处剑灰沉泮水，多时凶器伏萧墙。凭高莫弄山阳笛，徙倚西风一断肠。
羊城秋忆·其七
作者：屈士煌
朝代：明

万家倾橐筑禅房，绣幕辉煌映大江。舍利暗藏金凤塔，上方深锁玉龙窗。三城热血涂丹壁，十郡冤魂结宝幢。借问羊城饥饿魄，曾从只履到莲邦。
羊城秋忆·其三
作者：屈士煌
朝代：明

翩翩朱履集西园，此日惊惶出掖垣。弹铗客依新幕府，曳裾人返旧衡门。称藩未尽狂生策，伏剑宁忘国士恩。亚父不留时已去，彭城空锁夜归魂。
羊城秋忆·其九
作者：屈士煌
朝代：明

全家阁泪出仙城，牧马南来又北征。五夜管弦金屋梦，一天风雨玉关情。衰年落寞悲慈母，远道提携仗阿兄。孤寡莫嗟行路苦，闾阎离散久吞声。
羊城秋忆·其二
作者：屈士煌
朝代：明

戟门开处士如云，玉帐雄驱虎豹群。秦戌已能忘二世，楚歌谁为散三军。床头宝剑藏秋水，壁上彤弓挂夕曛。海岛义旗倡五百，几人殉难独从君。
羊城秋忆·其五
作者：屈士煌
朝代：明

电击雷轰瘴海边，满门朱紫集貂蝉。南溟水激三千浪，北斗城高尺五天。重锡土田符已剖，未离襁褓绶先悬。何堪转盻成朝露，黄木湾头泣逝川。
羊城秋忆·其八
作者：屈士煌
朝代：明

见说浮生事可哀，英雄无计避轮回。军前白刃肠犹热，殿上红罗骨已灰。送殡山前门客少，营斋江寺野僧来。生前恨不疏夷狄，莫向穷泉更酹杯。
羊城秋忆·其六
作者：屈士煌
朝代：明

市廛何地不征求，悉索东南尚未休。几处铸山穷绝域，频年煮海截长流。波斯特献珊瑚树，陇右遥供翡翠裘。早悟多藏容易散，内庭何苦夜持筹。
羊城秋忆·其十
作者：屈士煌
朝代：明

画阁雕轩映彩霞，还兴土木筑章华。穿帘巧语遐方鸟，匝槛交垂上苑花。金埒夜深调蹀躞，玉楼春暖听琵琶。于今冷落谁为主，几树斜阳噪暮鸦。
羊城秋忆·其十一
作者：屈士煌
朝代：明

戈船南下靖风尘，铜柱功高属老臣。岂谓三分犹系汉，却怜二世已非秦。放还鹦鹉偏能语，劈碎珊瑚不敢嗔。底事到头差一着，满盘赢得属他人。
羊城秋忆·其十七
作者：屈士煌
朝代：明

拈花谁识忏轻肥，日暮君王共辇归。庭曲听来风景在，霓裳歌罢主人非。蛛丝落落寻窗织，萤火茫茫傍水飞。不敢笑啼空有泪，灯前悲湿旧罗衣。
羊城秋忆·其十三
作者：屈士煌
朝代：明

霏霏凝露滴残秋，叶底螳螂计已周。不谓利才奴有辈，讵知入蜀已无刘。迷楼肉阵悲姝子，隋苑吴宫惜莫愁。十斛明珠徒买恨，夜来台地觅风流。
羊城秋忆·其十二
作者：屈士煌
朝代：明

凄凄寒月照宫门，十二钗环掩泪痕。露草不沾仁义血，秋花空怨弟兄魂。逆奴岂是封侯骨，烈女何曾解讼冤。子弟八千徒有力，青天无路报恩人。
羊城秋忆·其十五
作者：屈士煌
朝代：明

怪风吹雨入松窗，数万王师返桂泷。肯信泮池为止水，敢云珠海是乌江。十千酒债赊蛮市，八百钟声渡海幢。悔不知情凉幻化，火坑无路毒龙降。
羊城秋忆·其十八
作者：屈士煌
朝代：明

知无不散是华筵，梦破巫山十二尖。宰相读书知国号，老奴相见认香奁。红楼燕子坭空落，绿野蜂儿腻不嫌。得失漫劳孤寡怨，好还天道自应然。
羊城秋忆·其十六
作者：屈士煌
朝代：明

何堪事事忆前朝，芳草王孙马首骄。镜破乐昌终有会，珠还合浦已无聊。巢空岂见遗完卵，树老曾无发旧条。十二阑干秋水碧，月明犹记教吹箫。
羊城秋忆·其十四
作者：屈士煌
朝代：明

日冷江空走暮烟，霏霏吹叶下平田。荒城月淡夜无色，翠幕凉生秋可怜。铜雀台高悲楚殿，彩虹桥断咽秦川。伤心惟有香山树，作客归来一惘然。
羊城秋忆·其四
作者：屈士煌
朝代：明

三千红粉泣仳离，鬓乱钗横下翠帷。一叶已难逢范蠡，千金谁为赎文姬。含颦柳叶销残黛，覆额梅花冷旧枝。谁肯坠楼轻七尺，绿珠千古是男儿。
读蜀忠王遗表
作者：屈士煌
朝代：明

正气居然长子师，遗忠未竟陨疮痍。数行翰墨千秋事，一寸肝肠五色丝。身后微言悬日月，幕中名笔写须眉。英雄零落呼难起，对此牢骚欲语谁。
赠剑
作者：屈士煌
朝代：明

蛟胎静啸匣雷鸣，长日摩挲为不平。事去寸心难自按，时来千里不留行。斗边宝色精华敛，枕畔寒泉夜气横。拟赠尚须逢国士，深藏犹未别荆卿。
赠洪水部
作者：屈士煌
朝代：明

却马岩居老省郎，旧游曾忆共明光。十年鹭羽差池别，一代鸿篇郑重藏。往事龙蛇歌转咽，故人云水兴偏长。青尊祇合频频对，短鬓相逢渐有霜。
赠王山人非熊
作者：屈士煌
朝代：明

高士如君绝世尘，埋名休认买名人。故山丛桂隔烟雾，天际浮云为比邻。文字有神供寄傲，揶揄无鬼笑清贫。花间浊酒勤相对，好共匡床过小春。
赠閒道人定水楼居
作者：屈士煌
朝代：明

每忆西山旧颜色，相逢疑对紫峰云。冰霜不入客魂梦，烟火何关身见闻。住与冷梅支岁晏，吟同疏磬落更分。年来结尽江湖士，惭愧名埋始识君。
过昭阳关
作者：屈士煌
朝代：明

鬼斧削云根，神功栈石门。圣朝纡左顾，天险限中原。马足盘溪怯，人声落树喧。艰难过九折，一望可销魂。
过高囧寺天直墓道
作者：屈士煌
朝代：明

宿草何须哭，生初耿至今。名完千载后，事了一生心。劲节悬霜气，寒楸落日阴。斯人不可作，惆怅少知音。
还山吟
作者：屈士煌
朝代：明

拂衣多谢道旁尘，笠杖随身悟夙因。浊世何曾有高士，好山犹肯待归人。诗书是幻须能读，钟鼓无灵莫认真。落落乾坤随具眼，此行翻喜见闻新。
送一灵禅师之匡庐
作者：屈士煌
朝代：明

十年怀绪此宵平，相对疏林百感轻。送子便须忘世法，避人应是为时名。佳山自古遗高士，多病而今见道情。同作旧游怜独往，凭君先试枕滩声。
送太常人镜游鸡足
作者：屈士煌
朝代：明

道流结束宰官行，问讯云淙眼独明。怀里几时劳梦寐，望中何以寄平生。秋兼山水俱无尽，人与文章渐有情。胜事如君消受得，等閒饱听石泉声。
送赵大行次宗出守楚雄
作者：屈士煌
朝代：明

把手未经热，离忧忽动情。声华满行阙，宰割借专城。梁月萦愁近，宫云望眼明。只须劳卧护，已见起苍生。
送铁庵北上
作者：屈士煌
朝代：明

绛侯能武陆公文，岭外才名孰与君。四海今看鸿鹄羽，廿年曾共鹿麋群。剑花拂向关门雪，囊草题将日下云。此际歌骊何所赠，楚臣芳杜满江滨。
避乱水花庵同贲兄赋
作者：屈士煌
朝代：明

南荒兵燹日销魂，咫尺寒山好闭门。半席烟霞豺虎穴，三时风雨脊鸰原。林腰草气兼花气，石脚云痕共水痕。乘兴小舟无不往，村西亭子与东园。
金陵杂感
作者：屈士煌
朝代：明

金陵犹是帝皇州，六代繁华指故丘。宫市直通芳乐苑，漏声高出景阳楼。锦袍客侍春江宴，玉树歌从月下游。赚得御沟花下水，年年羞向野墙流。洛阳烽起市朝空，残表琅琅劝进同。地坼秦关通内外，天留晋室互西东。但令江左夷吾在，岂畏荆州处仲雄。依旧石城江上水，寒潮寂寂动秋风。朱雀门前丽日迟，晋王兵入破陈时。殿中虎旅休传箭，阁上蛾眉正赋诗。桃叶春风吹战舰，桂宫明月照降旗。可怜留得胭脂井，还使长城爵相随。秋草离离白露晞，钟山原庙但斜晖。有时朱雀来金殿，无复熊罴守翠微。较猎蛮儿中夜过，卷衣宫女化云归。谁知鼎去灰飞后，黄屋重瞻挂穗帷。凤阳佳气望中孤，牛首山云入有无。青盖不归新洛邑，黄金将贡旧幽都。殿前男子犹乘犊，河北王郎亦撰符。他日传疑南史氏，龙蛇同尽一何愚。孤舟迢递入长干，复道交窗映画阑。二水秋涛愁里听，六朝春草梦馀看。重寻旧侣乌衣少，遍采新歌玉树残。惟有忠贞祠宇在，常悬日月照人寒。旧庙丹青遗像空，鸡鸣山下恨无穷。麒麟气在云霄上，熊虎占归日月中。莫向金陵寻故第，好从铁券问群雄。良弓高鸟同归尽，采石江寒起夜风。芦荻洲前孤月明，凤凰台下晚波清。赋传哀怨江关客，诗擅风流供奉名。春雨山移京口树，秋花舟隐石头城。先臣旧业居人识，故国重来涕泗横。
金陵杂感·其一
作者：屈士煌
朝代：明

金陵犹是帝皇州，六代繁华指故丘。宫市直通芳乐苑，漏声高出景阳楼。锦袍客侍春江宴，玉树歌从月下游。赚得御沟花下水，年年羞向野墙流。
金陵杂感·其七
作者：屈士煌
朝代：明

旧庙丹青遗像空，鸡鸣山下恨无穷。麒麟气在云霄上，熊虎占归日月中。莫向金陵寻故第，好从铁券问群雄。良弓高鸟同归尽，采石江寒起夜风。
金陵杂感·其三
作者：屈士煌
朝代：明

朱雀门前丽日迟，晋王兵入破陈时。殿中虎旅休传箭，阁上蛾眉正赋诗。桃叶春风吹战舰，桂宫明月照降旗。可怜留得胭脂井，还使长城爵相随。
金陵杂感·其二
作者：屈士煌
朝代：明

洛阳烽起市朝空，残表琅琅劝进同。地坼秦关通内外，天留晋室互西东。但令江左夷吾在，岂畏荆州处仲雄。依旧石城江上水，寒潮寂寂动秋风。
金陵杂感·其五
作者：屈士煌
朝代：明

凤阳佳气望中孤，牛首山云入有无。青盖不归新洛邑，黄金将贡旧幽都。殿前男子犹乘犊，河北王郎亦撰符。他日传疑南史氏，龙蛇同尽一何愚。
金陵杂感·其八
作者：屈士煌
朝代：明

芦荻洲前孤月明，凤凰台下晚波清。赋传哀怨江关客，诗擅风流供奉名。春雨山移京口树，秋花舟隐石头城。先臣旧业居人识，故国重来涕泗横。
金陵杂感·其六
作者：屈士煌
朝代：明

孤舟迢递入长干，复道交窗映画阑。二水秋涛愁里听，六朝春草梦馀看。重寻旧侣乌衣少，遍采新歌玉树残。惟有忠贞祠宇在，常悬日月照人寒。
金陵杂感·其四
作者：屈士煌
朝代：明

秋草离离白露晞，钟山原庙但斜晖。有时朱雀来金殿，无复熊罴守翠微。较猎蛮儿中夜过，卷衣宫女化云归。谁知鼎去灰飞后，黄屋重瞻挂穗帷。
金陵杂感·其四
作者：屈士煌
朝代：明
体裁：七言律诗

秋草离离白露晞，钟山原庙但斜晖。有时朱雀来金殿，无复熊罴守翠微。较猎蛮儿中夜过，卷衣宫女化云归。谁知鼎去灰飞后，黄屋重瞻挂繐帷。
雪夜何文客过宿城南旅舍
作者：屈士煌
朝代：明

斗酒深宵度不难，何妨相对雪漫漫。乡心断绝惟沉醉，谈兴支离可破寒。旅榻挑灯人万里，严城传柝月三竿。翻思剪韭年前事，一夕风吹客思乾。
题素
作者：屈士煌
朝代：明

何地无芳草，凄凄摇旅情。学书心转拙，弹剑事难成。竹月虚帘影，潭云乱水声。所思劳远道，题素意分明。
题赠陈宪副白主新筑
作者：屈士煌
朝代：明

卜居占尽湖山胜，如此幽晖画不如。海岳何尝秘精采，烟云长得润图书。窗虚淡淡笼花气，人静迟迟见道馀。乐在忘言谁得会，主人非我我非鱼。
喜翁山弟还自塞北
作者：屈士燝
朝代：明

布衣思报国，十载托双林。行乞姓名隐，逃禅道力深。郢吟怜寡和，骚赋少知音。许尔过萝薜，玄亭秋草深。
始安道中始安今广西平乐府
作者：屈士燝
朝代：明

登山临水意何穷，度索临橦径复通。绝磴烟炊茅屋里，晓舂人语石崖中。听歌渐觉邮亭近，问俗翻疑邑里同。归去正当春欲暮，清溪一路木棉红。远投何地得幽栖，仆马踟躇日欲西。榆荚烟深连瘴岭，桄榔风起暗蛮溪。梦从游历疑曾到，诗忆经行却寄题。最是客魂凄断处，黄茅疏雨杜鹃啼。
始安道中始安今广西平乐府·其一
作者：屈士燝
朝代：明

登山临水意何穷，度索临橦径复通。绝磴烟炊茅屋里，晓舂人语石崖中。听歌渐觉邮亭近，问俗翻疑邑里同。归去正当春欲暮，清溪一路木棉红。
始安道中始安今广西平乐府·其二
作者：屈士燝
朝代：明

远投何地得幽栖，仆马踟躇日欲西。榆荚烟深连瘴岭，桄榔风起暗蛮溪。梦从游历疑曾到，诗忆经行却寄题。最是客魂凄断处，黄茅疏雨杜鹃啼。
客中九日同泰弟赋
作者：屈士燝
朝代：明

去国多同苦，穷秋滞异乡。客情今两度，佳节又重阳。爱汝年俱壮，思亲鬓已霜。故园携酒处，梦到菊花傍。
怀陈明敬
作者：屈士燝
朝代：明

早春閒得听黄鹂，一卧空山寄所思。白社游踪成独往，朱台名籍与谁期。斗间望气龙文合，楼上怀人羽盖迟。此日盈虚天莫问，好将消息达希夷。
游虹岩
作者：屈士燝
朝代：明

巉岩分一壑，削壁瞰平台。散瀑天疑雨，回湍洞隐雷。忘机驯鸟雀，习静远尘埃。不信人寰外，浮生有劫灰。
过访云溪诸昆玉
作者：屈士燝
朝代：明

十年湖海巳蹉跎，百里乡园始一过。先代衣冠遗泽在，同时生聚乱离多。舟行树里围烟渚，水到门前绕薜萝。尚有诸君当朋好，买邻真欲结云窝。
峄阳孤桐
作者：屈竟显
朝代：明
体裁：五言律诗

凤去孤桐在，峄阳不记年。影留石上月，碧落洞中天。古篆莓苔蚀，空城禾黍连。伶伦不可见，流水自涓涓。
弥陀庵
作者：屈竟显
朝代：明
体裁：五言律诗

一入峄阳路，微茫世界分。鹊巢松杪月，僧定石龛云。崖虎疑真相，钵龙浮幻文。坐来浑漠漠，岚气正氤氲。
新月
作者：屈群力
朝代：明

玉镜初开匣，嫦娥露巧妆。天西新样子，传与画眉郎。
答湛甘泉
作者：屈群力
朝代：明

野老何堪太史情，醇醪分注玉壶清。天生我有江湖兴，独自推篷对月倾。
辞举乡饮
作者：屈群力
朝代：明

抱病不堪沾盛典，迂疏犹恐负斯文。但歌击坏春无限，垂老青山只白云。落落岩扉掩薜萝，山中那得听笙歌。自怜抱病难堪语，只合牵藤补旧蓑。
辞举乡饮·其一
作者：屈群力
朝代：明

抱病不堪沾盛典，迂疏犹恐负斯文。但歌击坏春无限，垂老青山只白云。
辞举乡饮·其三
作者：屈群力
朝代：明

水竹为邻白发，鹿麋同伴青藜。膏肓何堪远召，掩关长与云栖。
辞举乡饮·其二
作者：屈群力
朝代：明

落落岩扉掩薜萝，山中那得听笙歌。自怜抱病难堪语，只合牵藤补旧蓑。
东林塔影
作者：屈翀霄
朝代：明

带郭浮图佳气绕，笔峰雄峙镇城壕。九层突兀齐云耸，四面玲珑与日高。西北有无山掩映，东南隐现水周遭。书楼密迩文星照，会见英贤负气豪。
两湖开镜
作者：屈翀霄
朝代：明

昆湖遥与尚湖通，二水中分两镜同。鸽现神光明照夜，蜃收余翳净涵空。帆樯互映斜阳外，鸥鹭交飞色界中。混沌直从开辟判，洗天浴日意无穷。
凉思
作者：屠一衡
朝代：明
体裁：五言律诗

潋滟波光细，空明藻荇牵。清飙生几席，凉思起楼船。避世疑无地，寻源别有天。沧浪问渔父，把钓意陶然。
暮烟
作者：屠一衡
朝代：明
体裁：五言律诗

暝色收残照，牛羊下远汀。半笼浓淡树，微见短长亭。灯火千家社，蒿莱田父扃。萧条村巷里，牧篴不堪听。
落日
作者：屠一衡
朝代：明
体裁：五言律诗

旅泊真无赖，羁愁任阒寥。长天没归鸟，古树自前朝。谷暝云归壑，风清水注瓢。渔梁争渡口，牵挽过溪桥。
金陵怀古
作者：屠中孚
朝代：明
体裁：五言律诗

江水日潺潺，高台积翠间。眼前浑六代，云外半三山。秋气凋隋柳，寒烟隔楚关。不堪人事改，惟有白鸥閒。
与秋官孙敏中宿佛塔亭次日陶明府行厨为会
作者：屠侨
朝代：明

夜宿招提境上头，故人飞简此重留。青封入案酒筵暮，白鸟下溪山雨收。同榜分于南北尽，百年情属主宾酬。令君拟有观风日，漫写新诗纪胜游。
中秋将台玩月是日卢都阃为会
作者：屠侨
朝代：明

几度中秋月，皆从客里看。山川照齐鲁，南北聚衣冠。玉笛乡心远，金樽露气寒。人间此良夜，应共百年欢。
二渔负罾图
作者：屠侨
朝代：明

夜饭未得熟，风涛不可罾。柴门桑竹雨，妻子候寒灯。
云深楼晚眺题付住僧清涛
作者：屠侨
朝代：明

汝有窦山百尺楼，白云朝夕深悠悠。乳峰烟雨千林暮，飞雪岩台六月秋。镜水芜平莎鸟立，藤花风落野猿愁。我来未尽登临兴，记尔青春卜再游。
五月梅雨
作者：屠侨
朝代：明

才见迎梅又送梅，榴花五月雨中开。江南芒种田家候，白下端阳客子杯。古壁腥延蜗角上，空阶青引石衣来。离肠何苦淹淹滴，用愧当年济旱才。
代题寿父母图
作者：屠侨
朝代：明

闻说瑶池会事新，郁葱佳气北堂辰。青铜月满明珠箔，白发茎疏照锦茵。箫管凤凰台上侣，儿孙兰蕙圃中人。风霜亦屡疑春色，乌鹊年年渡汉津。
会饮暮归
作者：屠侨
朝代：明

严城已布柝，醵饮独迟归。月暗马知道，风高尘满衣。树乌惊自语，云阁渺何依。稚子不知漏，残灯半掩扉。
作马厩
作者：屠侨
朝代：明

草草立四围，骥良不以厩。寸地千里心，牢笼自天授。凡物必有居，美恶岂其覆。嗟彼席珍人，薜萝穷陋巷。
兄弟同诸侄江饯
作者：屠侨
朝代：明

我行入南海，舟发甬东潮。宦懒时从失，情牵路任遥。秋深江月白，风急客衣飘。缱绻家人意，酣歌斗酒饶。
入京口遣兴
作者：屠侨
朝代：明

行色忽惊春已暮，乡心无奈梦相牵。瓮城潮送江南路，虎寺峰临柳外天。云影恍疑金木相，日华遥瞩凤麟妍。再圆招宝山前月，十日桃花渡口船。
写扇
作者：屠侨
朝代：明

高树满秋风，茅檐正倚东。相知穷白首，不厌说山中。
写扇赠柴克修
作者：屠侨
朝代：明

百里春江浩渺平，春山苍翠乱峥嵘。钓船欲放沧瀛外，沙际南风是去程。
写王天锡扇面
作者：屠侨
朝代：明

落木风色淡，江涵万里秋。青山出波末，飞鸟近船头。执卷怀千古，澄心无一忧。长须此乘兴，城北是东洲。
出郊
作者：屠侨
朝代：明

麦垄如云野雉飞，桔槔流水野人扉。晓来小雨如酥润，山色行行好染衣。
十月五日过馀干阻风野泊
作者：屠侨
朝代：明

风逆江头坐，维舟野竹边。荒村无物色，落日少人烟。尽室忧途夜，疏灯照客眠。一钩新月白，光景为谁怜。
升江西参政同寅饯别黯淡寺
作者：屠侨
朝代：明

高阁临波迥，轻云匝寺阴。溪声千古壮，雨意万山深。祖席开青嶂，风烟洒素襟。行行复何处，随分是吾心。
发芦沟晚至房山
作者：屠侨
朝代：明

紫荆云外渺天关，汗漫山行不等閒。六十里程忙走马，夜深灯火宿房山。
园门晓望
作者：屠侨
朝代：明

晓日园门暗，长波逝远空。山云寒带雨，霜柳弱摇风。郭索江秋老，鹈鹕水信丰。甬东誇海胜，原自有龙宫。
夜泊皂林写怀
作者：屠侨
朝代：明

一里人家古皂林，孤舟客夜几伤心。天青树碧野云尽，星朗月明秋水深。坐看东南多越思，笑歌儿女旧吴音。风波道路轻年少，犹戴儒冠未插簪。
夜行至塘栖遇风雨
作者：屠侨
朝代：明

出关弥望冻云低，画鹢迎春未试题。四十五程灯火夜，一川风雨泊塘栖。
大庾山口晚兴
作者：屠侨
朝代：明

高山屏西日，未晚溪欲昏。百丈援滩势，丛篙避石根。火明依岸宿，人静听沙喧。家室天涯共，扁舟忆故园。
大庾岭
作者：屠侨
朝代：明

路出南安南，上岭复下岭。盘旋山谷间，飞鹜烟云境。览秀目不穷，吸清心自省。滔滔名利途，对此愧幽屏。
宿九牧铺
作者：屠侨
朝代：明

旧路梨关重问馆，浮踪云陆半分程。青山对我还相识，白发当年已渐生。九牧名香垂世远，催科政拙赖时清。行边且共吾民乐，霖雨秋农兆有成。
宿寺
作者：屠侨
朝代：明

有官身许国，随地寺为家。夜火联僧榻，晨钟速禁衙。瑶宫分世界，白发数春花。我辈无穷事，相看绝两涯。
小憩黄山寺
作者：屠侨
朝代：明

易水西来路几湾，招提小境额黄山。风尘百里无亭堠，来借僧房一饷閒。
小梅岭
作者：屠侨
朝代：明

我爱山中行，盘屈自有情。方偶涧松阴，又分溪竹清。石屏锦绣幅，云壑笙竽声。何当遇幽人，与结烟霞盟。
小溪驿南行野泊
作者：屠侨
朝代：明

蔓草清溪岸，斜阳独系舟。苍烟数家晚，锦树一江秋。凫鸭沙相并，松篁涧自幽。乡村有官法，鼓柝夜无忧。
居庸察院和韵
作者：屠侨
朝代：明

龙飞汛扫三尺铁，修补前人幅员裂。大明钟鼓振边头，寂莫胡笳寒咽雪。关城月白明贡道，穷戍千山子孙老。吁嗟险阻固以形，愿望君王德不小。
山陵扈祀次松皋许太宰韵
作者：屠侨
朝代：明

微臣叨扈紫宸仪，载道欢歌利见词。帐殿千峰森屏翰，辕门万骑拥旌旗。皇图奕叶根源地，圣孝精禋雨露期。沕穆龙宫肃瞻对，七陵松柏郁迟迟。
席上书扇二首
作者：屠侨
朝代：明

山空秋叶落，江静野云浮。世事无关涉，扁舟梦远游。云林道相重，相赴野亭开。谁有青山意，扁舟江上来。
席上书扇二首·其一
作者：屠侨
朝代：明

山空秋叶落，江静野云浮。世事无关涉，扁舟梦远游。
席上书扇二首·其二
作者：屠侨
朝代：明

云林道相重，相赴野亭开。谁有青山意，扁舟江上来。
常山台署用韵
作者：屠侨
朝代：明

有客遥从剑浦来，故乡风景此徘徊。山田活水千家稻，梅雨清江两岸苔。蝉响未秋催暑去，榴花如火照人回。宦游廿载双蓬鬓，报国空惭袜线才。
平谷南山早行
作者：屠侨
朝代：明

与山违日久，忽遇洒我神。黄鸟出谷鸣，悠然江南春。晴峰倚崔嵬，空翠来氤氲。盘旋山壑里，不见人间人。
建宁山行宿大横驿
作者：屠侨
朝代：明

路转千溪曲，泉分万壑声。溪云横夕景，山馆息炎程。院立双松古，林栖百鹭清。乘凉多暝思，种种旧游情。
扈驾山陵次玉溪少宰韵
作者：屠侨
朝代：明

苍茫素野接金城，扈从龙舆先凤旌。岁序隆冬寒正肃，月华中夜冷逾明。衰残更怯重裘护，感慨生增落木鸣。此际沈思惭肉食，重嗟西北有屯兵。
按浮图谷山行至暝
作者：屠侨
朝代：明

突兀山程汗漫行，晚风添恋仆夫情。烟霏暝里河流壮，鼓角声中戍火明。暸卒空闻传急柝，步邮何处咽寒钲。看星直到西南际，夜宿浮图已二更。
新嘉驿草亭次韵
作者：屠侨
朝代：明

草亭依传舍，幽事坐中新。水曲池通井，花繁夏续春。风尘为客倦，泉石寄情亲。杯酒双蓬鬓，乾坤此是真。
早起读古诗用韵写怀
作者：屠侨
朝代：明

仲夏天郁蒸，梅雨苦不歇。何处望高堂，清晨梳白发。为客已如家，经年不以月。生涯谋道疏，身世逐尘没。何当凌风举，两手挥巨阙。
晚晴漫述
作者：屠侨
朝代：明

青天寥廓行白云，一时夕景开晴曛。清风院宇荡炎燠，高枝鸟雀鸣欢忻。我坐花前北檐下，仰天看云心欲驾。虚空燕举掠微茫，须臾月出溪昏夜。黄金宝殿丽岧峣，西来诸山锦障朝。时雨时晴盛王理，殷勤仰止唐虞遥。
暮春即事二首
作者：屠侨
朝代：明

漫白杨花乱飞絮，落红桃瓣尽沾泥。东风不管愁人面，三月出门无鸟啼。荏苒风光三月暮，繁华时节一年回。眼前零落何须论，隔岁花如昨日开。
暮春即事二首·其一
作者：屠侨
朝代：明

漫白杨花乱飞絮，落红桃瓣尽沾泥。东风不管愁人面，三月出门无鸟啼。
暮春即事二首·其二
作者：屠侨
朝代：明

荏苒风光三月暮，繁华时节一年回。眼前零落何须论，隔岁花如昨日开。
月夜宝应湖漫兴
作者：屠侨
朝代：明

宝应洲前万顷波，月明载酒夜深过。濯缨高唱沧浪曲，鼓枻遥闻渔父歌。铜鼓船头鼍出听，玉箫云里凤来和。青天丛桂寒宫敞，清影真看舞素娥。
榄潭晚泊怀广城僚旧
作者：屠侨
朝代：明

舣舟沙树合，望瞑水云同。夕浦渔烟碧，春山野烧红。空流鸣急濑，高月动微风。回忆羊城旧，孤怀清夜中。
次文卿清明日老军塘阻风志感
作者：屠侨
朝代：明

水逆兼风逆，难穷汗漫程。船头折杨柳，客里过清明。江垄凄烟雨，天涯远弟兄。相悲重相别，愁绝海云横。
次李少泉岳祠暇集
作者：屠侨
朝代：明

岱岳开祠古，幽遐此共临。虚堂延野色，高阁碍峰阴。山月皎当户，朋僚喜盍簪。清樽忘永夜，一洗俗尘心。
次韵东桥方伯九月八日万松山亭邀饮夜归
作者：屠侨
朝代：明
体裁：五言律诗

高岭登秋杪，衰年感物华。一尊同报节，四海正为家。幽洞松宜月，新亭竹胜花。酒阑还惜别，馀兴浩无涯。
次韵寄锡山邹光大
作者：屠侨
朝代：明

天涯共惜故人离，夜雨灯花记昔时。寂莫江乡篷屋底，与君挥泪写秋词。
次韵汪慎斋见遗
作者：屠侨
朝代：明

慰籍无官身始轻，尘缘婴我事还生。白云丹壑鸥沙梦，骇鹤惊猿凤诏声。霄汉旧游空窃禄，林丘甘遁已忘名。谁关风雨他乡念，况复南征旅雁鸣。
正月十五夜平望驿看月有怀
作者：屠侨
朝代：明

平望驿前春水平，元宵月里画船行。湖光汗漫一千顷，人意欢欣三五明。胸次若于星汉朗，歌声自得里闾情。回头漠漠家乡远，聊遣春庭有弟兄。
水东驿道中
作者：屠侨
朝代：明

炎海东来路，龙川曲避沙。江村孤驿舍，竹屋几人家。地瘠春无菜，山稠树少花。瘴烟愁未已，汗漫薄天涯。
江头晚步
作者：屠侨
朝代：明

薄晚江行意若何，夕阳微影漏林柯。缘崖白鸟玄沙浅，隔岸青山绿树多。下网人听潮外语，入村船载渡头歌。观澜不用登遐绝，百里蛟门送海波。
泰陵晚宿昌平瑞光寺
作者：屠侨
朝代：明

一入寺门心便幽，禅居寂静即林丘。寄身京国那堪再，回首江山孰与俦。晚饭且甘僧供淡，清宵聊缓客乡愁。泰陵独慰来瞻谒，荐录初登甲子秋。
淮阴吊古送刘南村归吴
作者：屠侨
朝代：明

汗漫长淮万里天，秋风城下古祠边。黄茅野屋封高柳，白日云沙走逝川。尘世几登洴澼眼，英雄一去百千年。不堪皓首江湖上，短烛孤篷坐闇然。
渡淮
作者：屠侨
朝代：明

风送淮流四十程，船头急鼓溯涛声。海光荡日长鲸没，春色窥帘细柳晴。天地襟喉当吐纳，江河经纬孰裁成。分明国脉源源在，更重微臣万里情。
画景
作者：屠侨
朝代：明

白石桥西绿竹林，青松亭外白云岑。何人閒睡三万日，凫鸭碧波江水深。
病居对雨
作者：屠侨
朝代：明

秋雨萧萧夜及晨，酿寒云气涨高旻。鸡愁隔幔还妨客，雀啄巡檐不避人。著叶声声初滴沥，随风濯濯太崩沦。无端沸动虚堂思，瘦损还吟病里身。
登北固寺
作者：屠侨
朝代：明

瓜步潮遵北固回，海门秋满瓮城来。江淮地胜存遗额，楼阁景多空旧台。落叶未疏犹有菊，重阳两度此衔杯。太平一统无天堑，万里乾坤眼共开。
登岱岳
作者：屠侨
朝代：明

长风凌厉上巑岏，洞草岩花绕百盘。御道石屏龙驭远，古坛松树鹤巢安。日峰午夜扶桑晓，天阙新秋广殿寒。千古登临总陈迹，独馀香火拜儒冠。
登映江楼次韵
作者：屠侨
朝代：明

解组归来独上楼，百年今日是真游。江横雁影青霄外，路入桃花碧海头。自此山川随我乐，谩于今古共人忧。閒心一寄凭栏月，满地云浮与水流。
登灵源寺
作者：屠侨
朝代：明

南山北山曲，东寺西寺连。天设幽遐地，僧分自在缘。岩潭伏龙虎，钟磬出云烟。为有重游日，题诗记此年。
白羊堡夜宿
作者：屠侨
朝代：明

早发居庸城，暮宿白羊馆。朔风喧急柝，寒月为我伴。重山关隘阻，列戍旗台满。我皇复修文，单于正来款。
直院
作者：屠侨
朝代：明

夏夜院空寂，钟来远寺扬。风摇孤烛短，人忆故山长。冷泊云霄气，淡流星月光。对兹浑不寐，天地息苍茫。
积雨书闷
作者：屠侨
朝代：明

烟火朝昏促，柴桑雾霭浓。高门催黍酿，野户急村舂。晨正忧荒岁，天胡雨孟冬。沈思步屧外，江阁暗晨钟。
经东坡祠
作者：屠侨
朝代：明

白鹤峰前过客舟，东坡祠庙郁松楸。遭逢胜地无知己，瞻仰孤亭天际头。
经西湖
作者：屠侨
朝代：明

青山锦水春深过，酒舫渔舠镜里同。三竺烟霄迷去鹤，六桥歌管渡飞虹。风云气识将军庙，凫鹜沙连处士宫。寂莫行边无伴侣，伐柯清思碧林中。
舟中漫书
作者：屠侨
朝代：明

北游倦客归隐宜，东山旧券还吾持。红尘隘路机始息，白首馀日天所私。林壑夙心去靡靡，川源远路行迟迟。季鹰适意正如此，鱼菜扁舟同尔为。
舟怀
作者：屠侨
朝代：明

济水犹馀二百里，吴山不计一千程。山多胜事归无日，水共离人去有声。燕子风前芹正暖，杨花春后雨初晴。逢时不用多惆怅，汗漫孤舟自在行。
花山
作者：屠侨
朝代：明

花山极千仞，上有老君祠。何代来居此，青松有古枝。
茌平道中
作者：屠侨
朝代：明

杨柳川原绿已稠，晓风吹鬓尚如秋。地寒花重齐南恨，山远云连鲁北愁。雪后渐看麰入秀，雨前刚好谷新耰。行人昔是东台使，民物还叨管戚休。
西窗雨中吟二首
作者：屠侨
朝代：明

二月春寒恶，重重压雨云。暮窗烟数缕，愁思乱纷纷。好事成长恨，愁人坐雨天。相思无限意，挥泪写诗篇。
西窗雨中吟二首·其一
作者：屠侨
朝代：明

二月春寒恶，重重压雨云。暮窗烟数缕，愁思乱纷纷。
西窗雨中吟二首·其二
作者：屠侨
朝代：明

好事成长恨，愁人坐雨天。相思无限意，挥泪写诗篇。
访从兄监中晚回
作者：屠侨
朝代：明

晚行城北道，捷径过田家。阴坂花犹媚，春沟柳自斜。鸠含深竹雨，鹜落半天霞。农事催将滥，池深处处蛙。
访同年陶奉川舟发城南
作者：屠侨
朝代：明

小雨城南动晓船，长春门外柳如烟。客情淡泊观流水，行色萧条忆往年。江麦纤纤留燕语，汀花冉冉足凫眠。推窗慢数修程事，看尽人家雨后田。
访永乐废寺
作者：屠侨
朝代：明

空山寺已废，寂莫枉登临。古殿馀茅屋，残僧倚暮林。溪桥自流水，云树伴孤岑。兴废乾坤事，因兹感慨深。
赠栋塘李先生
作者：屠侨
朝代：明
体裁：七言律诗

楝树苍苍我白头，林塘无事比沧洲。主人自分调三业，野老相从话四休。凉月满江秋放鹤，夕阳平垄暮归牛。谋生此意为真诀，浮世声华等一沤。
赴梧诸寅饯别阻风夜泊
作者：屠侨
朝代：明

别筵才十里，潮落海珠宫。欲挽无高岸，相持有逆风。苍茫孤夜泊，想念一樽同。新问交州道，山川五岭中。
过宁波寺登览
作者：屠侨
朝代：明

落日川桥野寺幽，风篁雨蔓碧遭周。居连一舍今方到，胜接三江昔未游。门外沧波飞白鸟，殿前红叶偃深秋。鸡声隔竹啼寥寂，僧在薜萝宫里头。
过济望南旺湖
作者：屠侨
朝代：明

长堤柳外望悠悠，山远天空万顷浮。渔牧几家生计薄，凫鹥春水野情幽。扁舟草泽谁真隐，二月洲田半妇耰。东兖源流夫子国，获麟犹记古河陬。
送友人游灵谷寺出朝阳道中
作者：屠侨
朝代：明

胜事灵山愿一偿，春城十五出朝阳。日边云布梅时雨，马首风吹柏子香。涉夏酒多新市白，占年麦喜过人长。陵宫寂寂朱栏护，龙卧深山万古藏。
送同年万汝信北上
作者：屠侨
朝代：明

同陟金台映聚星，分明梧竹肖君形。两年簪佩北归阙，三日云山东过庭。梅雨沧江行汗漫，翰音瀛海入青冥。秋风我亦期当发，记别桃花第一汀。
送樊本明东归歌
作者：屠侨
朝代：明

城头画角疏清晓，鸟弄玄亢声碎小。行人夜别指氐旋，早起房栊送茫渺。一春辜负行乐心，千里写遗春尾吟。笔端箕敛春还好，斗酒与君行处斟。牧牛竖儿歌我过，饷田妇女肩相荷。虚林日薄轻雾黄，危崔燕补旧巢堕。客意云边室家远，村舂花外墙壁浅。梵王门盛耀宸奎，部娄野旷当绝巘。偷閒饮兴忻胃饱，自愧宵衣常照昴。阳关唱毕嘱舟航，觜觿赠以代襟抱。忽漫相逢参与商，愀然沸我乡井肠。阴惨阳舒鬼神疾，君来君去杨柳长。前程星火莫谩忒，此意弛张须自得。有怀简点南风翼，发轸终筵堪记忆。
鄮山桥
作者：屠侨
朝代：明

望城三十里，野寺鄮山桥。废垒官奴县，残碑至正朝。青山来欲暮，秋水未全消。坱北风烟？，扁舟思寂寥。
鄮山桥
作者：屠侨
朝代：明
体裁：五言律诗

望城三十里，野寺鄮山桥。废垒官奴县，残碑至正朝。青山来欲暮，秋水未全消。坱北风烟�，扁舟思寂寥。
酒后南窗晚坐
作者：屠侨
朝代：明

新柳墙边带雨青，小鸡窗下听谈经。酒肠爱坐凉风晚，碧落须臾三四星。
重登鼓山绝顶
作者：屠侨
朝代：明

春山有约客重来，云尽高峰面面开。灵洞近窥三岛路，碧霄平筑列仙台。风烟傲睨人千古，天地苍茫海一杯。乐事可堪追往事，斯文残刻扫莓苔。
闻鸠
作者：屠侨
朝代：明

台署沈沈晚色多，春鸠一送雨声过。有如寄我江南信，花柳园林雨正和。
阅清泉口
作者：屠侨
朝代：明
体裁：七言律诗

迤逦因山曲曲行，白云青树转溪声。居民漫说羊龙事，隘道伤心巳巳兵。风散诸岚闻虎啸，天清孤垒照霜明。将军下马经营地，千里黄尘咫尺情。
阳武道中
作者：屠侨
朝代：明
体裁：七言律诗

漠漠郊原物色稀，田家秋后彘鸡肥。长风马骤尘如海，落日僧眠寺不扉。一月逾旬涂力困，百年强半宦情微。从今此路须回首，千仞冈头早振衣。
陈孝子
作者：屠侨
朝代：明
体裁：七言律诗

谁复慇勤问此身，纲常犹幸有斯人。事生思死千年范，庐墓囊经一念贞。天地效灵花草瑞，君王先孝宠光新。曾参芜路于今扫，江右氏风听转淳。
雨中简童纯夫求笔
作者：屠侨
朝代：明

出门咫尺是君家，雨隔东西望眼赊。片帛殷勤将信使，管城初夜梦生花。
高邮晚泊
作者：屠侨
朝代：明

水云佳胜此经频，杨柳菰蒲远近津。明日驿楼常照客，长河舟楫几閒人。盂城地重咽襟处，甓社珠遗草木春。旅泊不胜延颈意，太平鱼稻足斯民。
龙川山行
作者：屠侨
朝代：明

龙江谢舟楫，东麓事晨征。寒雨初开霁，春山未老晴。烟霞迎日薄，草树隔年荣。瞑目肩舆里，静收溪谷声。
龙川舟中雨望
作者：屠侨
朝代：明

二月倾寒雨，龙川逆挽舟。山云凝欲冻，瘴雾湿难收。古树侵江碧，奇峰峙水幽。沾濡何所适，独酌赋清游。
龙泉关
作者：屠侨
朝代：明

崎岖窈窕入山深，立马危台夕霭沈。风草胡沙漫飞雪，关城天险不言金。夜堂柝里闻驱虎，绕案坡前看啄禽。只是君王令行处，烟花无渚作幽寻。
夜闻笛
作者：屠俓
朝代：明
体裁：五言律诗

梦破寒犹重，更长客正愁。何人吹短笛，今夜在南楼。脉脉难为听，凄凄未肯收。含情双掩耳，悲激泪先流。
丹丘一景
作者：屠勋
朝代：明
体裁：七言绝句

浦云烟树路盘纡，白首青山兴不孤。我亦有亭归未得，东风时为长蘼芜。
再游南山
作者：屠勋
朝代：明
体裁：七言律诗

门出清波一掌平，宜烟宜雨又宜晴。黏泥飞絮漫漫下，荡日游丝袅袅轻。蓬岛只疑云咫尺，江山好是画分明。园林无地无春色，漫道东风不世情。
游西郭园池
作者：屠勋
朝代：明
体裁：七言律诗

远山含雨黑云稠，诗到林泉景更幽。野寺可能添一榻，水田应只欠双鸥。风光入眼浑无赖，尘事驱人且未休。唯有杜陵豪气在，尽将花鸟赋春游。
白莲寺
作者：屠勋
朝代：明
体裁：七言律诗

不到东林今十载，驰驱王事敢兴嗟。最佳绿竹此时景，无数白云何处家。野逸底须歌烂石，山深聊复醉流霞。布金卓锡空尘眼，宝幕珠幡乱雨花。
送盛少司寇弟时正还无锡
作者：屠勋
朝代：明
体裁：七言律诗

江上春风动紫荆，远游兄弟独关情。乡心对雨灯连榻，客袂经秋杵满城。芳草欲迷帆去影，短书还待雁来声。太平尽说山林乐，况复君兼吏隐名。
酬沈元节
作者：屠勋
朝代：明
体裁：七言绝句

江上梅花逐梦生，草堂诗景雪初晴。北枝畏冷南枝煖，可是东风亦世情。
题岳蒙泉葡萄
作者：屠勋
朝代：明
体裁：古风

爱此大宛珍，岂彼凡卉偶。蔓延入炎荒，零落等蓬莠。举俗知者希，画亦无好手。之子谪戍来，一顾咨嗟久。凄凉骨肉寒，延伫比兰友。挥洒聊适情，法从草圣剖。柔丝乱虬须，佳实映琼玖。宛似汉宫移，不共秋霜朽。芳甘压酪奴，劲节夺髯叟。我今重披拂，真迹未尘垢。悠悠隔冥漠，三叹独搔首。
题画寄杨应宁
作者：屠勋
朝代：明
体裁：古风

颓云湿不飞，酿作楚江雪。林木冻已僵，汀苇吹欲折。荒村烟火稀，野寺钟声歇。端居思美人，千里成阔别。天寒鸿雁窅，地僻音尘绝。囊琴谁共弹，怅望颇郁结。贻此琼瑶图，愿言诵高洁。
题蒋文藻扇
作者：屠勋
朝代：明
体裁：七言绝句

数竿修竹绿猗猗，水石翛然物外奇。谁遣林塘落君手，画图相见一题诗。
读外舅功德赠言有感二首·其一
作者：屠叔方
朝代：明
体裁：七言律诗

江波犹自鼓悲风，庙食今传在甬东。壮士由来思倚剑，浮言谁复念韬弓。当年帝宠元称渥，此日群情已抱公。天意也怜功未赏，有孙新得荐南宫。
读外舅功德赠言有感二首·其二
作者：屠叔方
朝代：明
体裁：七言律诗

中山尝忆谤心惊，读罢新篇恨未平。岂直枌榆全保障，应知吴越赖长城。苍生并脱燃眉急，青史唯传折股名。方略于今零落尽，深惭李汉善为甥。
赵渐斋起任陜西诗以寄之
作者：屠壮
朝代：明
体裁：古风

美人何翩翩，勋业早已树。彤庭十年馀，直声豁云雾。简拔出宸衷，可自信平素。因风寄遥情，相期在王路。
中秋东明招游月湖·其一
作者：屠大山
朝代：明
体裁：五言律诗

华堂迟初月，兰桨泛秋光。城角湖偏朗，波心夜转凉。水深星可摘，荷老气犹香。俯仰愁天曙，谁言更漏长。
中秋东明招游月湖·其二
作者：屠大山
朝代：明
体裁：五言律诗

秋月初昏白，湖光四望多。杯行天上酒，人坐镜中波。岸语惊仙棹，空音响醉歌。非君谋徙席，良夜柰愁何。
偶然吟四首·其一
作者：屠大山
朝代：明
体裁：古风

栉沐启衡门，中心甚悦怿。不知所悦何，春旸荡林泽。绿苔布青原，脱帻枕溪石。麋鹿引其麑，禽鸟鸣不息。乐意无相关，幽情两相适。
偶然吟四首·其三
作者：屠大山
朝代：明
体裁：古风

富贵不如愿，退身非养高。冻馁苟不忧，轻肥安足饕。弋钓非所喜，耕凿谁能劳。时时纵远目，怅然步江皋。倦来返林庐，尊酒聊自陶。
偶然吟四首·其二
作者：屠大山
朝代：明
体裁：古风

白发映绿水，仙仙一何妍。有屦不踏尘，有巾不负天。三春足馀乐，万事无拘牵。自笑山泽癯，窃比羲皇前。
偶然吟四首·其四
作者：屠大山
朝代：明
体裁：古风

閒来辟幽园，近傍江城侧。卑栖发高吟，贫居富春色。不种无实花，不筵遁情客。人去事已迟，白发覆尔额。吾意非至言，但求情性适。衰壮不甚遥，安用大分析。少年自相讥，野老自相忆。所好且从吾，世态任翻易。
和东沙春日
作者：屠大山
朝代：明
体裁：七言律诗

风熙芳甸不生尘，瞩目山川处处新。晴日林香花劝酒，幽溪苔软鹿随人。閒来自听桑间曲，老去长逢海上春。藜杖岂能寻凤阙，兰舟只合舣江滨。
和东沙秋穫·其一
作者：屠大山
朝代：明
体裁：七言律诗

忆昔腰䥥出五更，爱听山鸟自呼名。村居世久浑无厌，农事家贫始尽明。司马书来同意味，老夫读罢报亲朋。田间未足供行乐，湖上真堪共此生。
和东沙秋穫·其二
作者：屠大山
朝代：明
体裁：七言律诗

知君不厌入山深，督稼还应出近林。秋陇饷馀人肃肃，小车行处树阴阴。香分溪水清荷盖，花折山茅白玉簪。阡陌功成须贺喜，壶觞晨候碧江浔。
和张司马戏简全司空避客阿育王寺
作者：屠大山
朝代：明
体裁：五言律诗

闻道招提客，投閒未得閒。宾朋随杖履，觞榼满秋山。冒雨荒凉外，逢僧醉梦间。谈禅何所悟，徒见鬓毛斑。
喜晴
作者：屠大山
朝代：明
体裁：七言律诗

映日吟诗喜不微，湿云片片尽归飞。由来天地原难蔽，回首江山忽已辉。从此送秋吹笛好，错教连夜见星稀。锦溪绣陌酬人愿，布袜芒鞋与世违。
岁暮
作者：屠大山
朝代：明
体裁：七言律诗

数日馀寒岁又新，江山长许著閒人。但令浊酒堪娱客，不用轻裘此称身。草阁昼眠生物色，霜郊徐步断风尘。却嫌交际曾多事，里巷犹知让逐臣。
早春漫兴·其一
作者：屠大山
朝代：明
体裁：五言律诗

辞腊梅全放，迎春柳半荣。云寒犹住雁，风煖欲流莺。烟霭岩前碧，波流沙际清。幽寻无不可，聊复得吾生。
早春漫兴·其二
作者：屠大山
朝代：明
体裁：五言律诗

欲识游云屐，稀逢媚眼花。泮冰穿稚藻，疏木集雏鸦。露叶抽初短，风丝捲乍斜。幸馀筋力在，何惮历烟霞。
春日杂诗二首·其一
作者：屠大山
朝代：明
体裁：古风

连岁海扬波，兹秋息烽燧。畎亩馀稻粱，农夫亦憔悴。借问胡乃尔，共言苦徭税。额外当征需，丁壮死无罪。晨夕冒霜露，奔驰靡贱贵。闾巷何萧条，鸡犬亦颠沛。四序互推迁，数口寡所慰。白日乃高悬，霾雾默茫昧。风威徒怒号，安取惊聋瞆。秋深室如磬，何以能卒岁。
春日杂诗二首·其二
作者：屠大山
朝代：明
体裁：古风

藿食怀隐忧，遥夜寝无寐。星汉一何高，风飙正凌厉。水旱匝多方，盗贼起如猬。黔黎靡安居，樵苏恐无计。处世事有关，谁云忌出位。逸马失园葵，漆室非无谓。
昭君怨
作者：屠大山
朝代：明
体裁：七言绝句

入宫几载闭宫门，夜月春光默断魂。非惜黄金轻画笔，从来天赐未沾恩。
杂咏三首·其一
作者：屠大山
朝代：明
体裁：古风

古路有蒺藜，行者戒经过。新路富桃李，过者肩相摩。桃李不可攀，蒺藜不可罗。古路日已微，新路日已多。江河东悠悠，叹息将如何。
杂咏三首·其三
作者：屠大山
朝代：明
体裁：古风

鹰鹯凌云汉，六翮一何劲。营营图所食，时与鸟鹊竞。取物良已宏，志愿曷云竟。星月交相驰，毛羽有衰盛。慎尔抟攫才，勿谓黄雀哀。
杂咏三首·其二
作者：屠大山
朝代：明
体裁：古风

从宦踰三纪，恬澹罕所求。既阙经世用，秉廉期寡尤。栖迟郎署间，偃蹇郡与州。渐陪台部端，恒负军旅忧。才微积愆衅，褫韨还山丘。恭承先世庆，田庐谢营谋。志愿既已足，动息常优游。艺圃不盈亩，凿池非容舟。花木竞敷荣，鱼鸟亦相投。时有亲旧人，桑麻话田畴。或枉贤达顾，歌咏既淹留。园蔬充几案，尊酒欢劝酬。逸兴凌九霄，偃卧忘三秋。众恶永消释，独乐良有由。自非皇泽宽，何以免窜流。草莽窃稽首，万岁长垂旒。
杂诗
作者：屠大山
朝代：明
体裁：古风

古道有蒺藜，行者戒经过。新径富桃李，过客肩相摩。古道日以微，新径日以多。江河逝悠悠，叹息将如何。
渡江晴望
作者：屠大山
朝代：明
体裁：七言律诗

北望云程忆屡游，几回风雨暗江流。退身此日閒临水，访旧晴村数泛舟。野店鱼盐分海市，官桥车马映城楼。烟波到处皆堪玩，不愿乘槎见斗牛。
秋日杂诗二首·其一
作者：屠大山
朝代：明
体裁：古风

晷运迅推斥，零露凝前庭。木叶半销落，感叹何时平。年往莫可追，白发皓已盈。事业耿夙念，中道辀轮倾。紫兰秀幽溪，风雨常晦冥。采掇忍朝饥，馨香竟何成。蟋蟀尔何知，唧唧来悲鸣。秋日惨晴晖，志士多苦情。草莽可安居，咄嗟复奚营。
秋日杂诗二首·其二
作者：屠大山
朝代：明
体裁：古风

庭中有绿竹，翛然厉清响。虽非丝竹音，天律谢人奖。喧浊既已袪，凉阴始云长。衣食寡所嗜，蜗居自潜养。横琴奏古调，华月复东上。世界入瑶空，瞻玩足幽赏。安问乌与兔，追逐迅飞鞅。
答东沙
作者：屠大山
朝代：明
体裁：七言律诗

采苓秋谷晚云苍，白柄长镵身自将。身计虽能全不顾，人生那得一无长。喜令麋鹿为朝侣，畏使金银宿夜囊。疏放容予惟故旧，年来心迹两相忘。
青州瀑布泉歌
作者：屠大山
朝代：明
体裁：古风

山神爱奇天帝怜，倒捲海水悬山颠。海神欲争不敢言，怒触山顶通黝渊。白龙腾攫挂紫烟，疑挽神河泻九天。力微路迥绝夤缘，迸落万丈鸣溅溅。化为晴空碧玉鞭，飞声两道云光鲜。山神受䀨忘晏眠，徙置十里苍崖肩。坐令林麓伟丽捐，颇费探讨添烦冤。我来闻此心冷然，敛裳欲访尘雾牵。望中彷佛璚幕褰，冰肌玉骨争清妍。谁能移还大道边，报尔万镒黄金钱。
再和严相公诏赐直庐有作次韵
作者：屠应埈
朝代：明

台垣奕奕紫庭西，地近蓬莱瑞色齐。双观月临干鹊迥，五楼春见凤凰栖。层霄夜永传仙漏，中使时临捧御题。为识履声天上听，锦袍犹有异香携。
太乙坛歌
作者：屠应埈
朝代：明

太乙坛高凌紫氛，宫中夜夜延神君。金盘千尺泻朱露，茎台五色飞龙云。撞钟鸣鼓邀百祥，回旌驻跸瞻景光。石检亲封绿文甗，河图著纪赤符昌。九华灯明列星烂，八变乐终万灵见。至尊端笏礼中天，北斗垂芒指前殿。皇皇圭璧奠甘泉，奕奕楼居通列仙。侍祀独有东方朔，登歌新协李延年。白茅授册侯五利，青鸟衔书作前使。贝阙徘徊河汉沉，绛节缤纷王母至。武皇北面来相迎，稽首至道闻要精。能驱三尸炼五魄，可以阅世为长生。帝闻斯言再拜受，宴罢言归乐无有。祈年何必汾水阴，无为自享南山寿。
太乙坛歌
作者：屠应埈
朝代：明
体裁：古风

太乙坛高凌紫氛，宫中夜夜延神君。金盘千尺泻朱露，茎台五色飞龙云。撞钟鸣鼓邀百祥，回旌驻跸瞻景光。石检亲封绿文閟，河图著纪赤符昌。九华灯明列星烂，八变乐终万灵见。至尊端笏礼中天，北斗垂芒指前殿。皇皇圭璧奠甘泉，奕奕楼居通列仙。侍祀独有东方朔，登歌新恊李延年。白茅授册侯五利，青鸟衔书作前使。贝阙徘徊河汉沉，绛节缤纷王母至。武皇北面来相迎，稽首至道闻要精。能驱三尸鍊五魄，可以阅世为长生。帝闻斯言再拜受，宴罢言归乐无有。祈年何必汾水阴，无为自享南山寿。
春日过瀛海公第有感
作者：屠应埈
朝代：明

千家楼阁映朱轩，犹见沙堤接禁垣。有剑只惭吴季子，无人重过赵平原。花明戟户春常寂，鸟识雕楹昼自喧。试看五侯歌舞地，玉台金埒锁黄昏。
游城东观
作者：屠应埈
朝代：明

病起寻游强杖藜，琳宫寂寂枕回溪。繁花向日俱宜笑，幽鸟逢春各异啼。云满客衣庭树合，气薰山酌芷兰齐。郊行亦有桃源在，明日重来路不迷。
甘露寺次韵
作者：屠应埈
朝代：明

甘露千年寺，群公揽辔过。楼空吴楚尽，江阔雨云多。蜃气连苍海，琳宫隐碧萝。更闻幽绝处，白日走鼋鼍。
病中柬张郎中臬
作者：屠应埈
朝代：明

闭阁经时思悄然，绿阶芳草欲芊芊。啼莺日送千门晓，宫树晴含万井烟。东第绮罗淹白昼，西园桃李照芳年。何时试共张京兆，走马章台垂柳边。
病起
作者：屠应埈
朝代：明
体裁：七言律诗

东郭为园枕碧流，群峰合沓俯林丘。村閒昼日驱黄犊，客至晴溪散白鸥。璧月近临珠树晚，银河西指越山秋。思玄欲拟张平子，卧病无心咏四愁。
登太白楼
作者：屠应埈
朝代：明
体裁：七言律诗

当时不见谪仙人，城上楼高空复春。势极中原临岱岳，境非吾土异三秦。遥怜避地东方朔，生有相知贺季真。斗酒狂歌自今古，志存删述与谁论。
至日憩东平饮赵二元实舍席上赠长句
作者：屠应埈
朝代：明
体裁：古风

四明才人赵元实，绝壁寒松倚萧瑟。逸兴飞翻东海云，赤心直指扶桑日。前年天子罢郊雍，金书煌煌命上公。秉圭植璧对上帝，奉璋钖胙俱宗工。谏臣如麻但僵卧，君独抗言陈不可。批龙巳荷明主慈，履虎真逢贵人怒。去年过饮倪生家，夜深酒半人争哗。仰天白眼骂流辈，嚼杯膝席陵豪华。人言赵郎太孤立，委心置人人不识。徒手欲裂丞相麻，直腰不共将军揖。坐令谈笑生戈矛，白玉被点黄金投。鹪鹩一枝聊自适，骐骥当途遂晚收。我来山郭逢长至，晤语相欢故人意。墨绶犹存粉署香，镐宴曾沾赤墀赐。自从天上听箫韶，归向人间厌歌吹。即今束缚如拘囚，青山对面不得游。尊酒岂能容傲吏，冠带时催见督邮。尊前起舞歌向君，人生得失如车轮。君不见甘罗孺儿能贵秦，买臣四十行负薪。又不见田郎一言取相印，冯唐十年官不进。我今巳与沧溟期，君才不久蓬蒿居。盛世岂应无狗监，是谁能荐马相如。
赠内
作者：屠应埈
朝代：明
体裁：古风

良时饬徒御，予当远行游。上堂恋慈亲，入室语好逑。王臣奉时役，不得顾晨羞。携手再三叹，出门怅悠悠。室中四五雏，眷眷何能留。远期在终岁，忽往增离忧。离忧安可任，迢遥隔晨参。蓰蓰双鲤鱼，一浮而一沈。楚橘不北徙，越禽有南音。赠子明明镜，可以鉴我心。
赠吴山人扩
作者：屠应埈
朝代：明
体裁：古风

山人出山何所适，来作长安五侯客。摛藻朝飞北海云，磨崖夜泣南山石。长安二月花含烟，意气翩翩侠少年。千场博戏章台下，百发乌号细柳前。山人敝衣衣后穿，拾谒欲向何人怜。投珠委玉盈尺笺，饥来不售囊中钱。短歌为君君自慰，且拂琅玕谢时贵。王生解袜只自嗤，世间那有张廷尉。
赠袁子永之戍湖州
作者：屠应埈
朝代：明
体裁：古风

弱龄事篇翰，与子谐所欢。同芳握兰茝，偶德玙与璠。弹冠入鼎门，振衣陟华轩。皇心苟予顾，白首谅无愆。风波起中道，行路一何难。子行戍故越，予留滞幽燕。孤云易流迈，独波不成澜。艰危各异势，缱绻何由宣。赠子别鹄操，报我以孤鸾。
赵武库元实移居赋得堂字
作者：屠应埈
朝代：明
体裁：五言律诗

高士便疏旷，居临御苑傍。开尊秋月满，列树夏云凉。水镜摇朱户，风琴奏石房。登楼新有赋，王粲谢升堂。
送同年谢子儒致仕归蜀
作者：屠应埈
朝代：明
体裁：五言律诗

子真栖谷口，潘岳赋閒居。长揖辞明主，为农返故庐。雪消巴岭出，天入锦江虚。莫待杨雄老，潜夫早著书。
送林佥宪汝雨兵备颍州
作者：屠应埈
朝代：明

虚庭落日明嘉林，薰风吹我堂上琴。故人言别赴河颍，使我不觉生离心。援琴欲奏商声沈，感时怀昔多哀音。忆昔与君同侍辇，奏书朝闻夕称善。扈圣亲登太乙坛，承恩数奉甘泉宴。须臾云雨各西东，北风栗烈南飞鸿。君度石梁看晓日，予随兰省卧秋蓬。故人才高人所羡，飞藻如烟烨如电。建节鸾台日月悬，横经彤署星辰烂。寒霜飞空凄北堂，三年入谒来明光。此时正奏甘露至，金茎不动天风香。露乳联珠莹飞雪，松云昼开暮还结。故人新自故乡来，应饱瑶华弄松月。夜谈坐听填填雷，惊霄碧玉翻空摧。闭门共读祥异志，出门向人还语谁。九逵车马朝来会，共议明堂草书对。近臣新册定陵功，常侍总承开府贵。君不见人生得失难自量，天道盛衰宁有常。朱阳受节兰蕙芳，零露夕变蒹葭苍。时来立取封侯印，老去犹为执戟郎。又不见披裘采薪登后车，箜篌在御朱桐虚。岁岁南山叩哀角，年年东观著遗书。君行梁台度颍水，梁苑莓莓夕烟起。汴水微茫昼不分，惟见村原暮云紫。凤城东山龙作盘，万年陵阙天南端。黄河千曲净回练，苍崖百叠骞高鸾。此中骑士俱罴虎，故人有文兼有武。嵩少云生拂羽旂，淮海风清杂钲鼓。煌煌绛节坐临戎，俎豆长垂鼎铉功。纵使沙场亲校猎，绝胜芸阁赋雕虫。
送林佥宪汝雨兵备颍州
作者：屠应埈
朝代：明
体裁：古风

虚庭落日明嘉林，薰风吹我堂上琴。故人言别赴河颍，使我不觉生离心。援琴欲奏商声沉，感时怀昔多哀音。忆昔与君同侍辇，奏书朝闻夕称善。扈圣亲登太乙坛，承恩数奉甘泉宴。须臾云雨各西东，北风栗烈南飞鸿。君度石梁看晓日，予随兰省卧秋蓬。故人才高人所羡，飞藻如烟气如电。建节鸾台日月悬，横经彤署星辰烂。寒霜飞空凄北堂，三年入谒来明光。此时正奏甘露至，金茎不动天风香。露乳联珠莹飞雪，松云昼开暮还结。故人新自故乡来，应饱瑶华弄松月。夜谈坐听填填雷，擎霄碧玉翻空摧。闭门共读祥异志，出门向人还语谁。九逵车马朝来会，共议明堂草书对。近臣新册定陵功，常侍总承开府贵。君不见人生得失难自量，天道盛衰宁有常。朱阳受节兰蕙芳，零露夕变蒹葭苍。时来立取封侯印，老去犹为执戟郎。又不见披裘采薪登后车，箜篌在御朱桐虚。岁岁南山叩哀角，年年东观著遗书。君行梁台度颍水，梁苑莓莓夕烟起。汴水微茫昼不流，唯见村原暮尘紫。凤城东山龙作盘，万年陵阙天南端。黄河千曲净回练，苍厓百叠鶱高鸾。此中骑士俱罴虎，故人有文兼有武。嵩山云生拂羽旂，淮海风清杂钲鼓。煌煌绛节坐临戎，俎豆长垂鼎铉功。纵使沙场亲校猎，绝胜芸阁赋雕虫。
送陈约之谒祀孝陵
作者：屠应埈
朝代：明

万岁桥山路，三春草木青。乾坤黄钺在，风雨翠华扃。北极通群帝，中天觐百灵。当时貔虎佐，一一扈青冥。
镜光阁雨
作者：屠应埈
朝代：明
体裁：七言律诗

镜光阁在帝城边，遥控西山奠北川。忽有风云来绝塞，坐看雷雨下诸天。微茫野色俱堪画，漭沆中流好放船。东下林塘更幽绝，江南秋望此依然。
闻南太庙灾
作者：屠应埈
朝代：明
体裁：七言律诗

金陵自昔建皇舆，太室中天列祖居。闻道振雷三伏后，遂令煨烬百年馀。朱旂宝钺空人世，玉册金轮返太虚。帝遣祲祥忧圣主，诸臣应有谏肜书。
霸陵篇
作者：屠应埈
朝代：明
体裁：古风

忆昔汉文帝，行游霸上园。遥指新礼道，回瞻渭水原。倚歌未终曲，慷慨启长叹。椁发北山石，纻絮斮其间。左右相嚱嘘，啬夫前致言。请观秦皇帝，壮哉营郦山。白日避层阙，银流涸重渊。玄台玉衡建，幽戺青藜悬。六宫既同尽，千夫亦何冤。金汤万年固，陵谷须臾迁。愚民谅何知，厚葬乃其愆。片言感宸极，纳谏如转圜。高陵不夷堑，卑渠泻通泉。聊供陶冶器，无改山泽观。当年景遗诏，后世称高贤。巍巍霸陵庙，迢迢至今安。
马上赠武举生金宝
作者：屠应埈
朝代：明
体裁：古风

翩翩飞骑突且雄，橐垂七尺高丽弓。向予长跪驰素封，来自天津陈长公。感君来缄重君使，汝才且雄者谁子。云是熊峰门下士，绯衣已随尘土缁，壮心尚逐风云起。长公好士轻黄金，求才不惮幽与深。幕下立谈收剧孟，坐中飞檄伫陈琳。白发自知无长物，清商犹自有哀音。我闻其言感且叹，古来相士轻贫贱。骅骝岂少伯乐无，世上纷纷宁足羡。曾冰皑皑黄河枯，策勋报恩真丈夫。插貂横玉盈上都，封侯之骨汝有无，赠汝腰间金仆姑。